qundao/data-zh-poetry huggingface dataset:
忆秦娥·梦至石城盘马觉后赋此
作者：陈维崧
朝代：清

桃花埒，依稀醉犯青溪雪。青溪雪，草头一点，玉骢明灭。骠骑桁前人欲别，锦衣仓后钟初绝。钟初绝，一场春梦，晓莺时节。
忆贵池吴师
作者：陈维崧
朝代：清

当代论兵会，谁人可擅场？刘琨归朔北，孙策入丹阳。一诺轻车骑，千言破混茫。灵旗如仿佛，毅魄想飞扬。
忆馀杭·东皋客舍待毛亦史不至
作者：陈维崧
朝代：清

一树梅花千顷碧，耐尽春寒眠不得。閒愁如雨雨如愁，点点在心头。飘零心事谁知道，又是天涯寒食到。春江尽处是娄江，目断水云乡。
念奴娇
作者：陈维崧
朝代：清

嗟乎余仲，叹诗颠酒渴，化为异物。记把一樽长忆弟，白昼吟声撼壁。每到梅开，便啼鹃血，红了千林雪。金台可怪，是他羁绊英杰。今日罨画溪桥，天涯人到也，梅花重发。只是题诗人去久，字迹也应磨灭。故国茱萸，残年棣萼，恨事多于发。水明楼上，窗楞界上纤月。
念奴娇 其一 题徐晋遗表弟所画牡丹图并以志悼
作者：陈维崧
朝代：清

璧人年少，记临风侧帽，姿尤清绝。曾在沈香亭畔醉，偷谱清平三阕。更取名花，图成粉本，惹杀狂蜂蝶。盈盈著纸，误人几度攀折。今日画可羞花，花偏入画，一样无分别。可惜空山埋玉树，此恨只和花说。纵有丹青，也应尘土，拌了娇红色。花前一叹，胭脂乱扑成雪。
念奴娇 其一 题徐晋遗表弟所画牡丹图并以志悼
作者：陈维崧
朝代：清
体裁：词

璧人年少，记临风侧帽，姿尤清绝。曾在沉香亭畔醉，偷谱清平三阕。更取名花，图成粉本，惹杀狂蜂蝶。盈盈着纸，误人几度攀折。今日画可羞花，花偏入画，一样无分别。可惜空山埋玉树，此恨只和花说。纵有丹青，也应尘土，拌了娇红色。花前一叹，胭脂乱扑成雪。
念奴娇 其二 题徐晋遗表弟所画牡丹图并以志悼
作者：陈维崧
朝代：清

流苏袅袅，看姚黄魏紫、春风都揭。恰值催妆新月上，天际一钩罗袜。桂魄新弯，春酥才晕，浸得冰肌彻。人间天上，相逢夫嫁时节。莫待绣阁春深，秦楼月满，浪逐蜂和蝶。总有幽辉窥宝镜，也料他人攀折。芍药亭前，慈恩寺里，往事休重说。十年一梦，可怜辜负花月。
念奴娇 看山如读画读画似看山为周栎园先生赋用曹顾庵韵二首 其一
作者：陈维崧
朝代：清
体裁：词

青天粉本，是五丁所凿，自然图画。我识天公矜慎极，吮笔几曾轻下。晴际添螺，昏时使墨，茜向朝霞借。烟丝雨发，直教染岱烘华。我欲地缩千山，袖携五岳，点缀閒亭榭。一幅横披供眺望，便可于中耕稼。非画非山，是看是读，饶舌都教罢。一身冷翠，此间三伏无夏。
念奴娇·丁巳中秋广陵寓中病疟不获为红桥平山之游怅然有作奉柬金观察长真先生并示豹人穆倩孝威定九蛟门叔定女受无言诸君
作者：陈维崧
朝代：清

最无聊赖，又西风吹到，隋皇宫阙。明月桥边烟景换，依旧玉箫凄咽。绿水全昏，黄花早瘦，往事凭谁说。江山如画，恰逢愁卧时节。安得桓石虔来，为驱疟鬼，放我眉梢绝。更把杜陵奇险句，高咏子璋热血。仆病何妨，人言可憎，笑汝揶揄物。曼声狂啸，碧云片片都裂。
念奴娇·丁巳中秋玉峰徐季重叶九来招饮三友园同集为宋既庭刘震修潘次耕徐立斋顾恪如宋南金即席分赋
作者：陈维崧
朝代：清

插天峭壁，被风吹月浪，洗来逾绿。嵌壑苍崖鳞鬣动，万队熊蹲狮伏。碧海青天，年年今夜，长见金波浴。姮娥耐冷，一轮细碾圆玉。况复地有名园，人逢上客，消尽愁千斛。瘦石小桥苔径悄，掩映疏花秀竹。更上山巅，龙川墓上，为我浇醽醁。醉归夜静，满身零乱金粟。
念奴娇·与任青际饮
作者：陈维崧
朝代：清

乾坤飒飒，且沽将枫叶，细评今昔。笑问幽州今夜雪，可似鹴裘寒色。市上吹萧，桥头卖酱，泪洒吴枫赤。苏貂空黑，谢郎今已破贼。不如冶叶昌条，青楼白社，磨灭人年月。沥尽并刀悲壮血，看有何人怜惜。白草关河，黄沙唐宋，只对孤鸿说。醉浇三国，周郎江岸千尺。
念奴娇·临津怀古
作者：陈维崧
朝代：清
体裁：词

笛声紧处，向霜空削下，一天秋气。我买蜻蛉刚六尺，红树之中斜系。闻说当年，从来此处，剧号繁华市。如今只有，古祠閒映流水。历数汉苑唐陵，沧桑转瞬，大抵皆如此。绣岭金墉都换了，何况弹丸黑子。赛鼓前村，巫歌极浦，断础刲羊豕。满陂红叶，老鸦衔上晴垒。
念奴娇·临津怀古
作者：陈维崧
朝代：清

笛声紧处，向霜空削下，一天秋气。我买蜻蛉刚六尺，红树之中斜繫。闻说当年，从来此处，剧号繁华市。如今只有，古祠閒映流水。历数汉苑唐陵，沧桑转瞬，大抵皆如此。绣岭金墉都换了，何况弹丸黑子。赛鼓前村，巫歌极浦，断础刲羊豕。满陂红叶，老鸦衔上晴垒。
念奴娇·乙巳中秋用东坡韵寄广陵诸旧游
作者：陈维崧
朝代：清

月明如此，问江山今古，几多陈迹。谁把桂轮今夜里，碾破楚天新碧。玉臼无声，银河有影，一片清虚国。醉馀莫笑，旧游吾尚历历。记得杜牧司勋，江湖落拓，曾作扬州客。爱杀打头天上月，管甚中秋七夕。一别凄然，吾生可惜，塌尽鹍鹏翼。夜云深矣，依稀楼外吹笛。
念奴娇·云间陈徵君有题余家远阁一阕秋日登楼不胜蔓草零烟之感因倚声和之
作者：陈维崧
朝代：清

得怜堂后，有丹楼飞起，当年争羡。阳夏门庭能咏絮，那更溪山葱茜。带雨房栊，和烟帘幕，零乱东湖面。碧阑干里，有人斜映琼扇。可惜人去匆匆，而今楼下，秋水帆如箭。老我三吴好男子，绿鬓忽然衰贱。蔓草霜浓，丛祠露悄，白昼鼪鼯现。舍南舍北，乱飞王谢家燕。
念奴娇·八月初七夜对月呈李湘北太史
作者：陈维崧
朝代：清
体裁：词

帝城今夜，正万家齐看，一钩新月。炤过龙楼和凤苑，来照盈颠华发。冷露初零，清辉未满，玉宇都清切。六街香雾，也知丝管难歇。最是太液词臣，金闺才子，对景偏轩豁。退直玉鞭摇阙下，鸳瓦一时堆雪。白可骑鲸，广能射虎，醉击珊瑚折。料应相念，有人孤馆愁绝。
念奴娇·八月初七夜对月呈李湘北太史
作者：陈维崧
朝代：清

帝城今夜，正万家齐看，一钩新月。照过龙楼和凤苑，来照盈颠华发。冷露初零，清辉未满，玉宇都清切。六街香雾，也知丝管难歇。最是太液词臣，金闺才子，对景偏轩豁。退直玉鞭摇阙下，鸳瓦一时堆雪。白可骑鲸，广能射虎，醉击珊瑚折。料应相念，有人孤馆愁绝。
念奴娇·其二
作者：陈维崧
朝代：清
体裁：词

生平痴爱，是荆关老手，最纷披处。狂叫墨花都发响，认作画师奇句。比以汉书，挂来牛角，读入前村去。千回不厌，直疑声振毫素。回想老子篮舆，好天笋屐，曾到层山路。今日明窗悬幅幅，一样晴鬟堪数。峡角将崩，云根欲活，丘壑胸中具。更怜著色，崖边碎点红树。
念奴娇·冬夜听梧轩题王右丞初冬欲雪图
作者：陈维崧
朝代：清
体裁：词

炎天看此，便阴阴也觉，满林飞雪。何况今宵风正吼，绝塞胶弓都折。冰裂龙堂，凌铺贝阙，万里关河结。长空黯澹，乾坤景色真别。安得尽敞琼楼，早催滕六，一夜看亲切。玉戏定知应不远，料也无过来月。水墨才皴，同云暗酿，人意先清绝。只愁僵卧，怕他近恁时节。
念奴娇·冬夜听梧轩题王右丞初冬欲雪图
作者：陈维崧
朝代：清

炎天看此，便阴阴也觉，满林飞雪。何况今宵风正吼，绝塞胶弓都折。冰裂龙堂，淩铺贝阙，万里关河结。长空黯澹，乾坤景色真别。安得尽敞琼楼，早催滕六，一夜看亲切。玉戏定知应不远，料也无过来月。水墨才皴，同云暗酿，人意先清绝。只愁僵卧，怕他近恁时节。
念奴娇·初九夜对月饮吴默岩太史寓斋三叠前韵
作者：陈维崧
朝代：清

中宵狂叫，忆曹公有语，明明如月。更记谪仙当日句，明镜三千白发。入洛年非，游燕才尽，幸舍歌辛切。空墙老骥，喷霜猛气难歇。讵料宣武门前，长椿寺侧，竟见秋堂豁。更借一尊桑落酒，光汎素瓷飘雪。一片乡心，三更雁叫，拚把刀环折。角鹰刷羽，脱韝固是横绝。
念奴娇·初八夜对月饮纪伯紫处士寓仍用前韵
作者：陈维崧
朝代：清

挥杯一笑，恰举头又见，昨宵明月。如此清光兼老伴，遗恨真无毫发。莲子轻抛，蘋婆细劈，慢取橙齑切。风前倚幌，满城晓角初歇。可惜万事蹉跎，半生偪侧，难得胸怀豁。谁把银河阶下泻，快作西山积雪。感极关河，愁深砧杵，一寸心俱折。为浑脱舞，乃公直是奇绝。
念奴娇·初十夜对月同山右吴天章中州彭中郎吴门周子俶章素文饮汪钝庵户部寓庐四叠前韵
作者：陈维崧
朝代：清

虎邱石上，记曾经、看过几场秋月。锦队花城浑不夜，一缕歌喉如发。此际他乡，故人对酒，一倍关情切。为欢休晚，中原军鼓初歇。渐觉帝阙寒生，天街露悄，醉把双眸豁。地界袁曹多战鬼，危语头须成雪。萧瑟西风，凄凉北里，雁柱筝都折。霜螯饱啖，不知前路愁绝。
念奴娇·十一夜黑窑厂对月龚芝麓先生招陪诸公送董玉虬侍御之任秦中五叠前韵
作者：陈维崧
朝代：清

董公健者，到秦川、正看秦时明月。立马灞陵桥上望，极目应添白发。驰道云埋，重关日落，金铁争摩切。慷慨怀古，西风飒飒难歇。今夜客饯青门，马嘶珠络，好遣离愁豁。高处凭阑飞火树，光映凤城如雪。暂领河湟，旋朝京阙，丹槛看重折。木皮岭上，燕书休使稀绝。
念奴娇·十三夜大宗伯王敬哉先生招饮是夜无月七叠前韵
作者：陈维崧
朝代：清

先生语我，正一生消受，帝城烟月。红烛短时横笛嗷，夜雨开元白发。霜咽遗弓，风悽内苑，画角声酸切。铜盘承露，泪如铅水不歇。曾记樗杜笙箫，长杨刀箭，从猎霜林豁。父子一时连上相，印纽银螭卧雪。别墅初成，淮淝已捷，屐齿何曾折。谈深酒冷，鼕鼕街鼓将绝。
念奴娇·十二夜对月戏柬刘公㦷吏部时吏部新纳姬六叠前韵
作者：陈维崧
朝代：清

今宵閒想，问谁家画阁，一双人月。细把朝衫薰豆蔻，徐绾八盘元发。人有琴心，家居颍尾，风调偏亲切。红窗尔汝，夜阑一倍难歇。为语十二楼中，金风初厉，莫任琼扉豁。遥忆扫眉驱使处，茉莉万枝香雪。天与貂蝉，地多金粉，笑拣名花折。独怜银汉，有人捣药愁绝。
念奴娇·十五夜宋蓼天太史招饮以雨不克赴少顷月出同纬云鲁望两弟暨曼殊小饮寺寓九叠前韵
作者：陈维崧
朝代：清

吾生万事，沈思遍、都似今宵之月。只到圆时期便左，揉得愁成乱发。此夜西园，故人东阁，迟我情偏切。冲泥无计，车轮腹转难歇。少顷皓魄东升，海天一碧，世界都轩豁。燕市且须谋一醉，难得铜街泼雪。丝竹颠狂，弟兄歌叱，碎拗金鞭折。知他何处，笛声缕缕凄绝。
念奴娇·十五夜宋蓼天太史招饮以雨不克赴少顷月出同纬云鲁望两弟暨曼殊小饮寺寓九叠前韵
作者：陈维崧
朝代：清
体裁：词

吾生万事，沉思遍、都似今宵之月。只到圆时期便左，揉得愁成乱发。此夜西园，故人东阁，迟我情偏切。冲泥无计，车轮腹转难歇。少顷皓魄东升，海天一碧，世界都轩豁。燕市且须谋一醉，难得铜街泼雪。丝竹颠狂，弟兄歌叱，碎拗金鞭折。知他何处，笛声缕缕凄绝。
念奴娇·十六夜对月呈孙北海先生十叠前韵
作者：陈维崧
朝代：清

浩歌被酒，喜举头仍见，昨宵圆月。遥忆高斋歌猛虎，剑气绿人毛发。老子龙头，细书虿尾，玉试昆吾切。隗嚣旧物，土花千载难歇。更有粉壁波涛，牙签蝌蚪，摊几供披豁。吟健左车能决肉，日拓黄州快雪。馀子纷纶，是翁矍铄，有角真堪折。南楼高兴，依稀清啸将绝。
念奴娇·十四夜对月同王阮亭员外八叠前韵
作者：陈维崧
朝代：清

三更以后，碧天刚、碾上一轮圆月。娇女故园应学母，宛转画眉梳发。古巷蛩吟，小窗雁语，触景成悲切。南飞乌鹊，绕枝何处栖歇。我欲吹裂玉箫，拓残金戟，小把愁肠豁。生不神仙兼将相，负此秋光堆雪。灯下吴钩，腰间宝玦，拉杂都摧折。明当竟去，终南闻道奇绝。
念奴娇·半雪弟四十词以赠之即次其自寿原韵
作者：陈维崧
朝代：清

推梨让枣，记弟兄幼小，讲堂嬉戏。暇则读书兼击剑，不识世间程李。扪虱雄谈，屠龙绝技，豁达饶奇计。旁人啧啧，陈家郎差足矣。讵料轗？半生，蹉跎万事，不称男儿志。从古多才人失路，荡子酒徒而已。白发无根，青衫有鬼，兀坐愁城里。还胜饮否，饮时盏与重洗。
念奴娇·半雪弟四十词以赠之即次其自寿原韵
作者：陈维崧
朝代：清
体裁：词

推梨让枣，记弟兄幼小，讲堂嬉戏。暇则读书兼击剑，不识世间程李。扪虱雄谈，屠龙绝技，豁达饶奇计。旁人啧啧，陈家郎差足矣。讵料轗�半生，蹉跎万事，不称男儿志。从古多才人失路，荡子酒徒而已。白发无根，青衫有鬼，兀坐愁城里。还胜饮否，饮时盏与重洗。
念奴娇·半雪弟四十词以赠之即次其自寿原韵
作者：陈维崧
朝代：清

推梨让枣，记弟兄幼小，讲堂嬉戏。暇则读书兼击剑，不识世间程李。扪虱雄谈，屠龙绝技，豁达饶奇计。旁人啧啧，陈家郎差足矣。讵料轗𨎹半生，蹉跎万事，不称男儿志。从古多才人失路，荡子酒徒而已。白发无根，青衫有鬼，兀坐愁城里。还胜饮否，饮时盏与重洗。
念奴娇·南耕堂前绿萼梅花下作仍用前韵
作者：陈维崧
朝代：清

空庭何有，笑幽花以外，都无长物。一树绿毛么凤挂，零乱明窗粉壁。斜倚阑干，微抛酒盏，笑玩林间雪。春寒犹冱，冻禽惊起杰杰。可惜花似当年，看花人渐老，悲歌空发。料得前村花更好，和了水云明灭。欲折繁英，倩他压帽，绝称萧萧发。角声吹落，阶前堆满晴月。
念奴娇·周弇山携具八关斋同亦人恭士诸君子万弟快饮风雨飒至炎熇尽解词以纪事
作者：陈维崧
朝代：清

狂飙挟雨，恰冰车铁骑，一时砰击。倒拔南湖高十丈，无数巨鱼人立。饱啖哀梨，横驱阵马，徙倚清凉国。临风一笑，猬毛须捲如磔。记否烟雨楼头，旧游星散，多少南和北。二十馀年吾竟老，赢得暮云堆碧。只有周郎，仍然年少，同作天涯客。无多酌我，为君起弄长笛。
念奴娇·和于皇梅花片茶词即次原韵
作者：陈维崧
朝代：清

梅精近日，嫁茶星、合并相呼也得。拾取粉英煎雪乳，光映翠磁都白。便趁春阴，亟修水递，消遣天如墨。故山茗事，正应近恁时节。常笑龙凤高名，旗枪伧父，不称琼瑶液。只借陇头千百本，隐隐吹归横笛。点染天香，芟除俗艳，小泛真珠色。花情水味，融成一片无迹。
念奴娇·咏玫瑰花
作者：陈维崧
朝代：清

陡惊春去，算风光此际，又逢樱笋。拂晓谢娘帘阁畔，忽逗卖花声韵。篮底氤氲，担头狼籍，紫艳浓香喷。佳人竞撚，看来和露尤俊。最爱别样心情，天然梳掠，偏厌红英衬。揉得花魂魂尽碎，另作一番安顿。焙入衾窝，薰归裙缝，细细调红粉。玉郎不觉，错疑戴向云鬓。
念奴娇·咏陆云士万年冰扇坠
作者：陈维崧
朝代：清

长安六月，玉河桥柳下，凉冰争卖。铜椀擎来高十丈，只是炎熇难耐。忽见风前，水晶坠子，人意先潇洒。飕飗满院，似闻何处清籁。传道太华莲西，尧年古雪，结此玲珑块。磨却千场閒岁月，冷看人间成败。桂窟蟾精，松根虎珀，凛冽还堪赛。更谁偷嵌，几丛藻荇横黛。
念奴娇·咏陆云士万年冰扇坠
作者：陈维崧
朝代：清
体裁：词

长安六月，玉河桥柳下，凉冰争卖。铜碗擎来高十丈，只是炎熇难耐。忽见风前，水晶坠子，人意先潇洒。飕飗满院，似闻何处清籁。传道太华莲西，尧年古雪，结此玲珑块。磨却千场閒岁月，冷看人间成败。桂窟蟾精，松根虎珀，凛冽还堪赛。更谁偷嵌，几丛藻荇横黛。
念奴娇·夏日看荷花作
作者：陈维崧
朝代：清

后湖长荡，见烟鬟雾鬓，红妆无数。叶暗荷深三万顷，一片嫩凉成雨。映水逾鲜，倚风欲笑，月又明南浦。隔江试采，有人一样心苦。曾在大士台前，文人舌本，幻出花如许。一自污泥沦谪久，怅望瑶池悬圃。汉苑飘香，吴宫堕粉，几遍閒箫鼓。何时华顶，与君携手归去。
念奴娇·季沧苇宅夜看歌姬演剧即席成词并示张天任五丹九仪戴宏度季孚公希韩李三友朱石钟诸子
作者：陈维崧
朝代：清

吾生讵料，也曾经，亲听诸姨法曲。非月非烟非雾雨，非肉非丝非竹。不易描摹，最难忘记，耿耿萦心目。依稀梁畔，暗尘飞堕千斛。昨者我渡江来，正沙深月冷，浪花堆簇。饥蜃馋蛟浑不怕，我有听歌奇福。拍到残时，人将散处，乐往伤幽独。重逢难必，岸巾且吸船玉。
念奴娇·宋景炎席上赠柘城李蓼墅
作者：陈维崧
朝代：清

中年以后，早伤于哀乐，顿成头白。适过章华为剧饮，倏遇中原词伯。剑气纵横，酒肠跳荡，老笔苍无敌。霜寒月苦，为君细吐胸臆。今夜玳毂斑斓，红弦郭索，挝鼓催行炙。难得他乡欢笑极，况有吴儿似雪。君欲归邪，住为佳耳，底事摇鞭急。回听筵上，歌珠一串堪拾。
念奴娇·客有善丝竹者以笺索词漫为赋此
作者：陈维崧
朝代：清

旗亭旧事，记曾经见汝，宝钗楼侧。琼树两行谁最少，第一屏间白晰。翠滑鸾靴，红香桃绶，绝艺千金直。襄王筵上，缠头众里争掷。今日白发何戡，青衫司马，仍会秋娘宅。能得几回浑脱舞，清浅蓬莱非昔。红豆村庄，菊花天气，沦落无人识。枨枨逻逤，不堪听汝重摘。
念奴娇·寄董玉虬侍御秦中
作者：陈维崧
朝代：清

黑窑秋夜，记临风痛饮，黯然言别。我去汴城君绣岭，一样前朝陵阙。麦积山高，木皮岭滑，度陇何须怯。汉家节使，天边铙吹不绝。且自掷帽狂呼，绕床大叫，卢采输谁喝。莫听渭桥呜咽水，残了秦时明月。凿空张骞，缒兵邓艾，此事真人物。骊山山下，料应红树如血。
念奴娇·寿蘧庵先生七十
作者：陈维崧
朝代：清
体裁：词

元宵过了，喜华筵、重炤银花火树。南极老人星献瑞，恰接春灯三五。族压温邢，才雄管乐，伯仲齐伊吕。升平盛事，尧年老鹤能语。今日鬓发萧萧，关山历历也，长安何处。三见蓬莱清浅甚，一笑人间今古。铁笛仙翁，锦袍学士，暂溷渔樵侣。隔江长啸，月明何限更鼓。
念奴娇·寿蘧庵先生七十
作者：陈维崧
朝代：清

元宵过了，喜华筵、重照银花火树。南极老人星献瑞，恰接春灯三五。族压温邢，才雄管乐，伯仲齐伊吕。升平盛事，尧年老鹤能语。今日鬓发萧萧，关山历历也，长安何处。三见蓬莱清浅甚，一笑人间今古。铁笛仙翁，锦袍学士，暂溷渔樵侣。隔江长啸，月明何限更鼓。
念奴娇·将发金陵前一夕大雪挑灯不寐填此词拟归示蘧庵桢伯云臣竹逸诸先生暨大士表兄南耕表弟
作者：陈维崧
朝代：清
体裁：词

琼窝粉窖，尽六花一夜，天公儿戏。垆火微红官烛冷，那不寸心如碎。北渚田荒，西畴租少，枉说丰年瑞。停杯大笑，伯符志业难遂。遥忆故苑风光，钓徒词客，多少颠狂意。好个双溪真画本，小阁于中位置。万玉编蓑，千银缀网，渐理探梅事。曲阿道上，定怜风雪归骑。
念奴娇·将发金陵前一夕大雪挑灯不寐填此词拟归示蘧庵桢伯云臣竹逸诸先生暨大士表兄南耕表弟
作者：陈维崧
朝代：清

琼窝粉窖，尽六花一夜，天公儿戏。炉火微红官烛冷，那不寸心如碎。北渚田荒，西畴租少，枉说丰年瑞。停杯大笑，伯符志业难遂。遥忆故苑风光，钓徒词客，多少颠狂意。好个双溪真画本，小阁于中位置。万玉编蓑，千银缀网，渐理探梅事。曲阿道上，定怜风雪归骑。
念奴娇·小盎春兰盛开与水仙相掩映瓶梅暗香复尔清冽雨窗无事婆娑其间词以咏之
作者：陈维崧
朝代：清

兰滋梅粉，被宵来厌浥，嫣然新沐。晓色幽幽凉逼砚，冷翠遥连苔竹。更喜仙葩，才离水国，也把幽芬扑。娇痕媚靥，一时雨后开足。浪说天上琼花，月中桂子，多少閒荣辱。只有疏枝和野卉，领彀一生閒福。散发林端，支颐涧侧，日取南华录。素瓷凝雪，小廊又报茶熟。
念奴娇·尤展成招饮草堂同丁飞涛彭云客宋既庭御之即席分赋同用飞涛韵
作者：陈维崧
朝代：清

别来何久，喜今朝坐上，五君二仲。齐作镇西鸲鹆舞，舞罢持杯高讽。蹴踏齐梁，凭陵晋魏，白眼看唐宋。髀虽生肉，公然意气毫纵。最是月落参横，主人留客，不放归鞭控。能得几场花下醉，况是吴宫如梦。锦瑟怜谁，青萍负我，快作临风弄。唾壶阙尽，狂歌乱击春瓮。
念奴娇·己未长安中秋
作者：陈维崧
朝代：清

西风帝苑，正停杯、争盼一轮圆月。坐久凉蟾犹未吐，霭霭暮云偏结。低亸冰绡，深藏桂殿，不放姮娥出。也应愁见，有人千里华发。今夜地轴频翻，坤舆陡撼，怕被馋蛟掣。那有银墙和碧井，留待金波堆雪。三市霆轰，九衢电骇，屋瓦昆阳裂。问谁无恙，天边惟剩瑶阙。
念奴娇·广陵客夜却忆吴门同吴梅村先生暨叶讱庵盛珍示王维夏崔不雕李西渊范龙仙王升吉饮钱宫声宅时有新凰赖凰二校书在座
作者：陈维崧
朝代：清

月之十八，记诸公共饮，钱郎书屋。祭酒能为解散髻，下语千人都伏。东观名卿，南朝才子，争举觞相属。莫愁更鼓，任他烧短红烛。何意尊合杯阑，一双么凤，齐注横波目。假使客中皆此夜，讵羡八州之督。上客如风，佳人似雨，薄命余同鞠。鞠兮惜汝，一生长被人蹴。
念奴娇·庚申长安闰中秋
作者：陈维崧
朝代：清
体裁：词

姮娥天上，恰晚妆添罢，更临瑶阙。四十七年才又见，闰了中秋佳节。再泻金波，重悬晶饼，分外铺晴雪。广寒宫殿，依然翠锁齐掣。可惜耿耿孤光，萧萧夜景，纵好成虚设。赢得冰轮圆两度，多炤一番华发。万里乡愁，五更寒信，幽恨凭谁说。停杯南望，山中丛桂应发。
念奴娇·庚申长安闰中秋
作者：陈维崧
朝代：清

姮娥天上，恰晚妆添罢，更临瑶阙。四十七年才又见，闰了中秋佳节。再泻金波，重悬晶饼，分外铺晴雪。广寒宫殿，依然翠锁齐掣。可惜耿耿孤光，萧萧夜景，纵好成虚设。赢得冰轮圆两度，多照一番华发。万里乡愁，五更寒信，幽恨凭谁说。停杯南望，山中丛桂应发。
念奴娇·延令季苍苇席上送周子俶计偕京师
作者：陈维崧
朝代：清

长途迫岁，正黄河飞雪，马都没腹。裤缚黄皮雄舞槊，那顾从奴猬缩。斫彘屠门，射雕塞上，生啖黄獐肉。看君意气，真成勇过贲育。况是历落盘龙，风流公瑾，海内标名目。此去长安声价重，定压庾徐潘陆。愧我牢骚，借人杯炙，送汝登华轴。慈恩题罢，归鞭春昼须速。
念奴娇·开元寺纳凉听客话闯贼破城旧事
作者：陈维崧
朝代：清

夜凉水寺，有白头閒话，傍蜗牛屋。说起黄巾初入洛，正值中原百六。万马俱瘖，孤城欲没，杀气腾原陆。鬼谋人社，啾啾市上歌哭。语久呜咽难胜，向戍楼借取，四条弦续。不见女墙纯铁色，恨血至今犹绿。落日黄河，老鸦白项，啄尽贤豪肉。休论往事，碧天今夜新沐。
念奴娇·徐孚若招同诸子过饮余以怯酒先归赋此言谢
作者：陈维崧
朝代：清
体裁：词

华堂鲸吸，看群公轰饮，投琼博簺。髣髴昆阳军马沸，屋瓦一时都坏。画鼓千挝，银罂百罚，促数筹如虿。人间堪唾，纷纷会掷天外。我已閤走穷宾，关通逋客，逸出糟丘界。愁极逢欢偏易感，莫笑迩来胡惫。遥忆杯前，此时月下，满座傀俄态。朝来早过，一帘酒气还在。
念奴娇·徐孚若招同诸子过饮余以怯酒先归赋此言谢
作者：陈维崧
朝代：清

华堂鲸吸，看群公轰饮，投琼博簺。髣髴昆阳军马沸，屋瓦一时都坏。画鼓千挝，银罂百罚，促数筹如虿。人间堪唾，纷纷会掷天外。我已閤走穷宾，关通逋客，逸出糟邱界。愁极逢欢偏易感，莫笑迩来胡惫。遥忆杯前，此时月下，满座傀俄态。朝来早过，一帘酒气还在。
念奴娇·戏题终葵画
作者：陈维崧
朝代：清

谁将醉墨，泼长笺、写作十分奇诡。齃鼻魋肩形状寝，风刮鬓毛攒猬。空驿啼杉，颓崖啸葛，目欲营天地。三闾呵壁，荒唐情态如是。休只破宅蹒跚，荒江狼犺，幽窅寻魑魅。鼎鼎试看朝市上，何限揶揄之子。卧者为尸，坐而成冢，择肉须来此。笑渠笨伯，翻愁鬼以公戏。
念奴娇·春日同纬云南耕遍历南岳诸园林仍用赤壁词韵
作者：陈维崧
朝代：清

春山劝我，只今朝、须尽此杯中物。莫把閒愁千万斛，题湿酒家墙壁。石畔泉流，林间风起，飐数枝香雪。一樽酹取，千秋射虎人杰。况值北雁初归，岩花随饮兴，共参差发。何限向来哀乐事，一笑浮沤生灭。日落帆轻，花欹帽重，暝翠侵毛发。濒行恋恋，空山定好明月。
念奴娇·春日玉峰叶九来招饮半茧园时梅花正开酒间话旧有感
作者：陈维崧
朝代：清

卖饧天气，恰春光娇到，九分时节。城下小园围绿水，无数画廊周折。蝶翅憨红，蜂须簸暖，满院繁英缬。君如不醉，花时枉诩豪杰。记否二十年前，襄王筵上，众里香曾窃。金缕衫边桃叶泪，多少细怜轻阅。柳絮帘栊，花枝年纪，事去和谁说。凭阑一梦，帽檐糁遍晴雪。
念奴娇·春日读京少梧月新词寄题一阕并呈尊甫慎斋给谏
作者：陈维崧
朝代：清

斜风细雨，算心情一往，柔如春水。梧月新词刚入手，脱帽忽然狂喜。鹦鹉雕笼，蟂矶古庙，字字俱精绮。高才妙作，定摩秦柳墙垒。寄语尊甫先生，陈生别后，憔悴吾衰矣。旧日酒徒零落尽，相隔云泥朝市。僰爨孤城，夜郎远宦，归况今何似。传柑家宴，道余问讯如此。
念奴娇·曹顾庵王西樵邓孝威沈方邺汪舟次季希韩李云田兄散木皆有送余归阳羡词作此留别
作者：陈维崧
朝代：清

此诸公者，乃狂歌未已，离歌又促。仆本恨人臣已老，怕听将归丝竹。捩柂秋空，发船月夜，浊浪堆银屋。我行去作，荆南山下樵牧。被酒膝席相呼，人生长聚，那得同麋鹿。欢伯却输愁鬼厚，只是与人追逐。天若有情，地如埋恨，此会何难续。他时念我，杜陵男子萧育。
念奴娇·月夜看桂花
作者：陈维崧
朝代：清

凄清庭院，乍金飙压下，一天黄雪。恰值烂银盘又上，冷浸水晶宫阙。阵阵天香，萧萧夜色，花影扶疏绝。谁家墙外，洞箫不住呜咽。记得玉兔金蟆，团圞百亩，碧落分枝叶。自遇吴刚修桂斧，浪被人间攀折。万里空明，一尊潋滟，肯负当头月。姮娥莫笑，老颠狂兴如鹘。
念奴娇·梁紫有和予百字令词因用前韵酬之送其暂返锦池兼促即来梁苑
作者：陈维崧
朝代：清

朝来急霰，似千层浴铁，一军都白。何事严装偏早发，鞭指荒台阏伯。万籁悲号，六花狂舞，归骑疑冲敌。离杯当尽，人生有限肝臆。感尔学富侯鲭，才同禁脔，偏嗜秦人炙。也拟寒天牵老伴，消过残冬腊雪。上冢庞公，移居杜老，别剧来须急。车沙稳，好将家具收拾。
念奴娇·棠村夫子席上咏米家灯
作者：陈维崧
朝代：清

东风作阵，飏晶笼百盏，玲珑低亚。浅倚纱屏和笑指，此是前朝㧬画。有蝶皆飞，无花不笑，翻觉丹青假。何须周昉，搓酥滴粉描写。闻说上国楼台，东京士女，最重元宵夜。两载传柑浑寂寞，孤负月明鸳瓦。讵意今年，尚书座上，人在春灯下。升平遗事，廊边鹦鹉能话。
念奴娇·棠村夫子席上咏米家灯
作者：陈维崧
朝代：清
体裁：词

东风作阵，飏晶笼百盏，玲珑低亚。浅倚纱屏和笑指，此是前朝㧬画。有蝶皆飞，无花不笑，翻觉丹青假。何须周昉，搓酥滴粉描写。闻说上国楼台，东京士女，最重元宵夜。两载传柑浑寂寞，辜负月明鸳瓦。讵意今年，尚书座上，人在春灯下。升平遗事，廊边鹦鹉能话。
念奴娇·次夜韩楼灯火甚盛仍听诸君弦管复填一阕叠前韵
作者：陈维崧
朝代：清

红烛如山，请四筵满座，听侬挝鼓。此日天涯谋作达，事更难于缚虎。仆本恨人，公皆健卒，不醉卿何苦。金元院本，月明今夜重作。总是狎客南朝，佳人北里，占断芜城路。好景也知容易散，一别沈鳞羁羽。狂受人憎，醉供人骂，老任雏姬侮。扬州灯火，明朝人定传语。
念奴娇·次夜韩楼灯火甚盛仍听诸君弦管复填一阕叠前韵
作者：陈维崧
朝代：清
体裁：词

红烛如山，请四筵满座，听侬挝鼓。此日天涯谋作达，事更难于缚虎。仆本恨人，公皆健卒，不醉卿何苦。金元院本，月明今夜重作。总是狎客南朝，佳人北里，占断芜城路。好景也知容易散，一别沉鳞羁羽。狂受人憎，醉供人骂，老任雏姬侮。扬州灯火，明朝人定传语。
念奴娇·毗陵道中有怀四五两弟即用四弟感旧原韵
作者：陈维崧
朝代：清

麦仁店后，记斜阳分手，柔肠欲绝。从此南飞馀一雁，肃肃长征不歇。絮尽芦汀，拍残枫岸，风景增悲切。昨过江上，赭圻一片成血。今日贳酒兰陵，铜官列岫，向水窗明灭。恶浪怒涛经过了，才见故园秋月。短鬓聊萧，左车摇动，狗窦嘲余豁。夜长独睡，布衾僵卧难热。
念奴娇·汝南七夕病中排闷
作者：陈维崧
朝代：清

谁家砧杵，趱中原秋夜，碧来如此。何况今宵逢七夕，天上鹊桥成矣。人说黄姑，贳钱营室，挨尽愁滋味。可怜阿堵，神仙亦被驱使。我笑此语荒唐，古今稗史，谁是谁非是。翻怪频年瓜果闹，溷我妇人女子。仆病未能，吾衰讵惫，晒腹为佳耳。汝南城下，月明何限残垒。
念奴娇·淮阴阎再彭以破环词索和为缀此章
作者：陈维崧
朝代：清

淮王城下，有扶疏丛桂，香分蟾窟。携得团圞天上影，琢就镜奁中物。立本清高，香闺对绾，红苣同心结。紫金跳脱，让他光鉴毫发。讵料凤去鸾孤，琼枝一树，忽被罡风裂。柳絮帘栊无限好，堆作安仁鬓雪。画箧閒搜，宵来失却，一串玲珑月。半规破镜，算仍飞上瑶阙。
念奴娇·游京口竹林寺
作者：陈维崧
朝代：清

长江之上，看枝峰蔓壑，尽饶霸气。狮子寄奴生长处，一片雄山莽水。怪石崩云，乱岗淋雨，下有鼋鼍睡。层层都挟，飞而食肉之势。只有铁瓮城南，群山羸秀，画出吴天翠。绝似小乔初嫁与，顾曲周郎佳婿。竹院盘陀，松寮峭茜，最爱林皋寺。徘徊难去，夕阳烟磬沈未。
念奴娇·游京口竹林寺
作者：陈维崧
朝代：清
体裁：词

长江之上，看枝峰蔓壑，尽饶霸气。狮子寄奴生长处，一片雄山莽水。怪石崩云，乱岗淋雨，下有鼋鼍睡。层层都挟，飞而食肉之势。只有铁瓮城南，群山羸秀，画出吴天翠。绝似小乔初嫁与，顾曲周郎佳婿。竹院盘陀，松寮峭茜，最爱林皋寺。徘徊难去，夕阳烟磬沉未。
念奴娇·游楞伽山上方寺是日微雨
作者：陈维崧
朝代：清

石湖一幅，似春罗铺在，楞伽山下。上有丛祠荧赛火，照遍盘门万瓦。白马三郎，青溪小妹，绣幔摇春夜。凭阑遥望，水云苍莽难画。来往招飐花枝，蘸些微雨，倍觉添妖冶。鬓缕柳丝都一样。总受东风飘洒。乱石陂陀，群峰峭茜，满径沾兰麝。半湖纯黑，伍胥潮又来也，
念奴娇·炙砚
作者：陈维崧
朝代：清

当年雪夜，记贪歌嗜酒，冲泥拖屐。三十六簧寒不起，醉把红鹅笙炙。脱帽颠狂，解衣盘礴，碎裂黄皮褶。诗书何用，任他堆老墙壁。今日冷淡生涯，忍寒呵冻，苦伴端溪石。炽尽朱门红兽炭，翻惹蟾蜍泪滴。铜雀台荒，中书君秃，况是磨人墨。直须焚却，吾今老惰无匹。
念奴娇·玉峰阚若韩盛珍示王成博邱近夫诸子公宴余辈于南芝堂席上同青际竹逸纬云纪事再叠前韵
作者：陈维崧
朝代：清

玉峰高宴，看簪裾满座，一时人物。况值杯中山色好，吸取晴崖翠壁。金马新知，铜龙旧识，只我头成雪。乌丝题遍，群公漫许词杰。坐有举举师师，褰帘才一笑，娇歌先发。若使主人知此意，应遣兰堂烛灭。住固为佳，居殊不易，种种余之发。明朝归去，绿蓑长钓溪月。
念奴娇·用前韵酬柘城李子金
作者：陈维崧
朝代：清

雪飞千里，步睢阳市上，忽逢李白。笑顾群公摩腹语，空洞容卿什伯。嚼蕊吹花，马槊名理，豪荡真难敌。轰豗拉杂，酒酣披沥衷臆。听说湓浦鲛人，鞋山龙女，嗜古如牛炙。曾挟奇文过灌口，浪打片帆堆雪。豪夺何伤，书淫不悔，那畏波涛急。掷书柂底，百灵任尔争拾。
念奴娇·用前韵酬柘城王叔平
作者：陈维崧
朝代：清

丈人安坐，看三更帘外，明星初白。壮不如人今已老，臣是江东亭伯。万事都非，一年将尽，才命交相敌。悲歌何益，且须美酒浇臆。幸遇梁宋诸公，焚香梯几，曲室红炉炙。千载邹枚今尚在，暂缓颠毛成雪。衮衮祥鸾，栖栖穷鸟，来日翻飞急。长镵短柄，空山橡栗能拾。
念奴娇·用前韵酬鹿邑张子武
作者：陈维崧
朝代：清

升仙台上，说当年风景，萦青缭白。旷望层湖窗扑水，雁子凫雏千百。物换星移，海枯石烂，劫手棋逢敌。至今废馆，野花丛草沾臆。久矣仙不如顽，哀多于乐，且把鹅笙炙。汉武秦皇今纵在，也饱炎风朔雪。饮酒千场，读书万卷，此外非吾急。醉人须恕，怀中帻堕难拾。
念奴娇·由亳州至归德途经木兰故里有祠在焉感赋
作者：陈维崧
朝代：清

苔垣藓径，见灵旗玉貌，娟然幽处。传是木兰遗庙在，多少神弦赛鼓。绣袷蛾眉，红妆猿臂，飒爽真轩举。雌雄扑朔，世间何限儿女。今日满目关山，极天士马，杀气连营苦。安得月明飞锦伞，压倒萧娘吕姥。娘子军空，女郎祠圮，俛仰悲今古。空墙坏壁，画衣剥落如雨。
念奴娇·甲寅九日追感京洛旧游怅然成咏
作者：陈维崧
朝代：清

无枝乌鹊，记前年此日，翻飞京阙。曾预群公萸酒宴，玉佩珠袍齐列。白月千门，青天万帐，笳盖真轩豁。彭城南郡，坐中多少人物。今夜故国荒原，长江怒浪，悲啸鱼龙发。生怕西风吹破帽，我有鬓丝新雪。何处登高，无人送酒，俗煞重阳节。纵然高望，战旗一片明灭。
念奴娇·留别钱础日即用其见赠原韵
作者：陈维崧
朝代：清

昔年作客，记美人剑士，逢场都有。烛泪堆槃帘舞雪，薇帐轻红垂斗。剧孟家边，莫愁村外，恰对铜街口。为欢并日，底须寒食重九。今日骑省飘零，兰成憔悴，孤负筝琶手。拍遍阑干人事换，赢得一场搔首。归去双溪，重寻三径，麋鹿真吾友。愁来易醉，慎毋多与之酒。
念奴娇·留别钱础日即用其见赠原韵
作者：陈维崧
朝代：清
体裁：词

昔年作客，记美人剑士，逢场都有。烛泪堆槃帘舞雪，薇帐轻红垂斗。剧孟家边，莫愁村外，恰对铜街口。为欢并日，底须寒食重九。今日骑省飘零，兰成憔悴，辜负筝琶手。拍遍阑干人事换，赢得一场搔首。归去双溪，重寻三径，麋鹿真吾友。愁来易醉，慎毋多与之酒。
念奴娇·看山如读画读画似看山为周栎园先生赋用曹顾庵韵二首
作者：陈维崧
朝代：清

青天粉本，是五丁所凿，自然图画。我识天公矜慎极，吮笔几曾轻下。晴际添螺，昏时使墨，茜向朝霞借。烟丝雨发，直教染岱烘华。我欲地缩千山，袖携五岳，点缀閒亭榭。一幅横披供眺望，便可于中耕稼。非画非山，是看是读，饶舌都教罢。一身冷翠，此间三伏无夏。生平痴爱，是荆关老手，最纷披处。狂叫墨花都发响，认作画师奇句。比以汉书，挂来牛角，读入前村去。千回不厌，直疑声振毫素。回想老子篮舆，好天笋屐，曾到层山路。今日明窗悬幅幅，一样晴鬟堪数。峡角将崩，云根欲活，丘壑胸中具。更怜著色，崖边碎点红树。
念奴娇·睢州田子益唐昕林孙啸史徐次微袁信庵褚宸宣吴子纯侯长六诸子邸中沽酒饮我别来数日荒村风雪有怀昨游用前韵寄之
作者：陈维崧
朝代：清

三间老屋，糁六花千里，篱门都白。伏枕穷村铛折脚，谁是巨卿元伯。忆昨诸公，惠而好我，酒把奇寒敌。自君之去，离思万种填臆。当日说剑谈天，吹箫刻烛，毂踝凭君炙。几日分携人总老，况值打头风雪。才退贫居，心灰老至，只有朋情急。来春睢涣，汀兰期尔同拾。
念奴娇·祖园与玉峰徐孚若话旧回用前韵
作者：陈维崧
朝代：清

立谈数语，似项王帐后，楚歌齐起。又似邻船商妇泣，一夜琵琶聒耳。红粉辞乡，青袍失路，从古原如是。子规频唤，明朝春又归矣。拚取僧院听钟，歌楼持钵，老作吹篪婢。万事灰颓吾不恨，只负柔奴车子。满幅花笺，半床珊管，怕杀蓝田尉。单衾空馆，鸭炉红瘦香死。
念奴娇·秋夜携姬人稚子借宿椒峰东园追忆与白生让木叔氏虞掌读书此閒已十七年矣今二子已亡而余重复经此不胜今昔之感词以怆旧
作者：陈维崧
朝代：清

枯荷败柳，恰书郎再过，画楼全圮。十七年前蕉鹿梦，斜倚风廊重记。白傅高人，竹林贤阮，诙笑饶名理。飞觞觅句，琅玕刻尽空翠。今日击筑筵空，绝缨会散，人去多年矣。我作驴鸣黄叶下，沈痛忽焉尽致。绣褓童乌，云蓝小妾，匿笑屏风地。痴儿騃女，那能了乃公事。
念奴娇·秋夜携姬人稚子借宿椒峰东园追忆与白生让木叔氏虞掌读书此閒已十七年矣今二子已亡而余重复经此不胜今昔之感词以怆旧
作者：陈维崧
朝代：清
体裁：词

枯荷败柳，恰书郎再过，画楼全圮。十七年前蕉鹿梦，斜倚风廊重记。白傅高人，竹林贤阮，诙笑饶名理。飞觞觅句，琅玕刻尽空翠。今日击筑筵空，绝缨会散，人去多年矣。我作驴鸣黄叶下，沉痛忽焉尽致。绣褓童乌，云蓝小妾，匿笑屏风地。痴儿騃女，那能了乃公事。
念奴娇·红桥倡和集成索李研斋序孙介夫记作词奉柬并呈冒巢民先生仍用顾庵韵
作者：陈维崧
朝代：清

夔门蜀栈，是史家粉本，先生所独。更有孙樵雄且健，暗里汉书能覆。二老纵横，两篇记序，并逐中原鹿。古文奇字，他人恐不能读。直可抵突曾王，激昂韩柳，揖欧阳永叔。我与浯溪曾有约，采入文抄篇幅。细写千行，高吟百遍，音响崩崖屋。遇当佳处，浇之苦茗芳菊。
念奴娇·红桥园亭宴集同限一屋韵
作者：陈维崧
朝代：清

霜红露白，借城南佳处，一餐秋菊。更值群公连袂到，夹巷雕鞍绣轴。一抹红霞，三分明月，此景扬州独。挥杯自笑，吾生长是碌碌。且喜绝代娥媌，元机娣姒，风致偏妍淑。恼乱云鬟多刺史，何况閒愁似仆。小逗琴心，轻翻帘额，一任颠毛秃。倚阑吟眺，云鳞坟起如屋。
念奴娇·纬云弟三十作此词因和其韵同半雪赋
作者：陈维崧
朝代：清
体裁：词

醉拍阑干，叹去者苦多，光阴倏忽。知我平生悲愤事，惟有当头明月。准拟骑鲸，不然射虎，一吐胸中郁。吴钩负汝，好将衫袖频拂。追想红烛呼卢，青楼赌酒，往事推华阀。小季已称三十岁，何况暮年黄歇。斜阁秦筝，横摊越绝，烧尽炉中柮。凭高远望，江流一线如发。
念奴娇·纬云弟三十作此词因和其韵同半雪赋
作者：陈维崧
朝代：清

醉拍阑干，叹去者苦多，光阴倏忽。知我平生悲愤事，惟有当头明月。准拟骑鲸，不然射虎，一吐胸中郁。吴钩负汝，好将衫袖频拂。追想红烛呼庐，青楼赌酒，往事推华阀。小季已称三十岁，何况暮年黄歇。斜阁秦筝，横摊越绝，烧尽炉中柮。凭高远望，江流一线如发。
念奴娇·纬云弟八载京华昨始旋里尚憩西村未遑握手先寄此词用东坡赤壁词韵
作者：陈维崧
朝代：清

湖帆浦笛，是吾家远阁，阑干间物。下嵌老梅铺铁藓，点缀池塘峭壁。八载难归，百端横集，往事成鸿雪。长安辇上，知他若个豪杰。喜汝径办归装，买扬州小妇，趁春潮发。夜火羌村宵梦稳，笑问烛因谁灭。我在街南，何时相对，诉盈颠华发。更阑吟罢，明明此意如月。
念奴娇·范龙仙斋头喜遇娄东许九日赋赠
作者：陈维崧
朝代：清

六千三万，算老颠此后，终当乐死。十载诗名成底用，何限东西卫尉。一语惊魂，杜陵曾说，主将奴才子。问他奴价，而今果否如婢。君已鬓点吴盐，怜余种种，亦复肩随矣。浮世几场开口笑，盗蹠也是如是。燕子年光，虫娘庭院，且住为佳耳。杨花如梦，满城日暮飞起。
念奴娇·葵花
作者：陈维崧
朝代：清
体裁：词

东君罢绣，剩猩绒一束，乱抛墙角。迸出戎葵娱永昼，绕遍閒庭绰约。蝶凝檀心，蜂粘紫靥，烂比朱霞駮。翠帘如水，衬他榴火燃灼。别有小小钱般，离离锦样，曾向川江濯。谁道房栊春去久，依旧红芳似昨。苦被阴浓，遮他红日，愁杀倾阳藿。金乌早醒，海天鸡正咿喔。
念奴娇·葵花
作者：陈维崧
朝代：清

东君罢绣，剩猩绒一束，乱抛墙角。迸出戎葵娱永昼，绕遍閒庭绰约。蝶凝檀心，蜂黏紫靥，烂比朱霞駮。翠帘如水，衬他榴火燃灼。别有小小钱般，离离锦样，曾向川江濯。谁道房栊春去久，依旧红芳似昨。苦被阴浓，遮他红日，愁杀倾阳藿。金乌早醒，海天鸡正咿喔。
念奴娇·被酒呈荔裳顾庵西樵三公并示豹人孝威梅岑舟次方邺希韩汝受散木诸子仍用原韵
作者：陈维崧
朝代：清

仆何为者，是东吴愁客，最能击筑。记得阿奴年少日，曾直高人品目。甚矣吾衰，时乎不再，二语那堪读。朱门列戟，此中何限粱肉。幸遇衮衮群公。怜而召我，共看东篱菊。我意亦思归去耳，聊葺溪干破屋。行乞歌场，为佣屠肆，也觅三餐粥。安能溪刻，矫廉长效孤竹。
念奴娇·西氿舟行遇飓风同南耕赋
作者：陈维崧
朝代：清

天吴作剧，鼓洪涛澒洞，雷轰雪沸。怒鬣淫漦掀宇宙，顷刻半湖纯晦。白浪悬崖，黑云压橹，人命同于蚁。太湖倒拔，喧豗那许龙睡。我见天水奔腾，帆樯飞动，骑上霜篷背。醉作擘窠书断岸，字迹淋漓怪伟。乱石将崩，孤城欲没，老树森奇鬼。一群野鸭，带啼触响丛苇。
念奴娇·读孚若长歌即席奉赠仍用孚若原韵
作者：陈维崧
朝代：清

霆轰电掣，算君才、真似怒涛千斛。百感淋漓风骤起，劈裂满堂桦烛。公醒而狂，人憎欲杀，抵鹊何须玉。春衫老泪，鲛珠瓣瓣堪掬。不记三十年前，灌夫使气，嚄唶惊邻屋。弹指蓬莱今又浅，短发可能长绿。诗酒前缘，莺花小劫，世事弹棋局。关山笛破，欲吹吹不成曲。
念奴娇·读顾庵先生新词兼酬赠什即次原韵
作者：陈维崧
朝代：清

老颠欲裂，看盘空硬句，苍然十幅。谁拍袁绉铁绰板，洗净琵琶场屋。击物无声，杀人如草，笔扫㕙毫秃。较量词品，稼轩白石山谷。记得戏马长杨，割鲜下杜，天笑温堪掬。玉靶角弓云外响，捎动离宫花木。银海乌飞，铜池鲸舞，月照孤臣独。江潭遗老，一声寒喷霜竹。
念奴娇·赋得朝云坟在落花中为黄天涛悼亡姬陆羽嬉作
作者：陈维崧
朝代：清

南阳词客，惯多愁善感，最能吟写。近为黄郎题恨句，凄咽如闻夜话。说道江乡，每年寒食，细雨啼山鹧。落红万斛，朝云坟在其下。更被水墨轻描，丹青澹抹，倍把愁肠惹。短短墓门花似血，点入倪迂小画。蝴蝶成团，蘼芜满路，闹杀前村社。倚楼人在，为他泪黦银帕。
念奴娇·赠吴门周履坦
作者：陈维崧
朝代：清
体裁：词

盘龙后代，擅虎头绝艺，风流淹雅。一旦声名动人主，不数当年曹霸。架上奇鹰，宫前稚蝶，一一遭烘写。布衣亲见，凤楼一片鸳瓦。可有褒鄂弓刀，金张袍绶，要上凌烟画。月给俸钱愁不饱，只梦阖闾城下。满眼京华，锦衣玉貌，总是悠悠者。青荧灯火，飘零共作情话。
念奴娇·赠吴门周履坦
作者：陈维崧
朝代：清

盘龙后代，擅虎头绝艺，风流淹雅。一旦声名动人主，不数当年曹霸。架上奇鹰，宫前稚蝶，一一遭烘写。布衣亲见，凤楼一片鸳瓦。可有褒鄂弓刀，金张袍绶，要上淩烟画。月给俸钱愁不饱，只梦阖闾城下。满眼京华，锦衣玉貌，总是悠悠者。青荧灯火，飘零共作情话。
念奴娇·赠程令彰
作者：陈维崧
朝代：清
体裁：词

东风才动，正蓂开五叶，花飞六出。雪正晴时天倍好，越显帝城春色。门挂桃符，钗摇綵胜，节又邻人日。风光如此，拚他烂醉须直。爱尔句辟蚕丛，诗惊鬼胆，馀子何当吓。四十功名年未晚，且溷朱门杯炙。二陆才华，两程家学，底处无人识。街灯渐闹，为君摒挡筝笛。
念奴娇·赠程令彰
作者：陈维崧
朝代：清

东风才动，正蓂开五叶，花飞六出。雪正晴时天倍好，越显帝城春色。门挂桃符，钗摇綵胜，节又邻人日。风光如此，拚他烂醉须直。爱尔句辟蚕丛，诗惊鬼胆，馀子何当嚇。四十功名年未晚，且溷朱门杯炙。二陆才华，两程家学，底处无人识。街灯渐闹，为君摒挡筝笛。
念奴娇·赠阿秀并呈西樵
作者：陈维崧
朝代：清

晚风回处，忽帘开影露，鬓烟微绿。蓦地见人犹掩敛，裙与阑干争曲。萦损红巾，拨残锦瑟，顿惹愁千斛。客来休入，请看门外金犊。渐觉盏内鳞皴，篝边鸭瘦，觥事卿须录。生世谐逢王吏部，绣佛还工惜玉。爱尔娇憨，嗔人拘管，挼碎钗儿菊。晚携素手，碧天雨过初沐。
念奴娇·赠陈嘉玉
作者：陈维崧
朝代：清

万家水市，被垂杨、映得酒旗都绿。细雨淋浪春欲暝，愁煞蒲帆六幅。烟里停桡，花间命屐，小叩幽人屋。素瓷凝雪，果然人淡如菊。君自生长钱塘，移家喜看，罨画纹铺縠。说在东风莺舌里，听惯乌丝一曲。词客生平，男儿意气，何必曾相熟。掀髯长啸，为君尽此醽醁。
念奴娇·赠雪笠上人
作者：陈维崧
朝代：清

小长干里，记岩花岭鸟，六朝僧窟。一自秣陵凋敝后，难稳故山瓶拂。蹙踏天龙，抨弹狮象，人境俱双夺。衲衣手绽，曾经几载飞雪。可惜梁孝园荒，侯嬴馆发，往迹多磨灭。谁耐枯禅耽澹漠，隐隐眉间侠骨。古寺城根，破篱湖面，饿伴残碑碣。秋行至矣，茅堂相对疏豁。
念奴娇·送吴岂衍归宣城兼寄沈方邺梅耦长
作者：陈维崧
朝代：清

淋漓顿挫，借杜陵长句，幻成波磔。兀奡苍凉盘瘦硬，郁若烟帆浪舶。巉削虚无，雕镌形状，万壑苍皮坼。李潮吾衍，古惟二子堪匹。叹息世态媕婀，人情淟涊，奇字谁曾识。只有敬亭山色好，镇日相看亦得。归卧烟霞，閒逢梅沈，定问余踪迹。豪情冶兴，为言都不如昔。
念奴娇·送周求卓之任荥阳
作者：陈维崧
朝代：清

荥阳京索，是当年、刘项旧争雄处。虿紫蜗红缠碎碣，略辨几行秦楚。泛水重关，敖仓剩垒，苍莽空今古。西风夕照，老鸦啼上枯树。君到试问当初，郑虔故宅，三绝犹存否。赢得儿童和笑说，文采周郎独步。故国情亲，新凉节物，送尔驱车去。休轻百里，此间巩雒门户。
念奴娇·送子万弟携五弟之睢阳并令二弟三弟四弟同和他日一展齐纨便成聚首也
作者：陈维崧
朝代：清

悲哉秋也，况登山临水，黯然欲别。千里长江流夜月，万里长城空阔。白板船开，青枫树老，极目徒悲切。君归梁苑，汉家何限陵阙。畴昔让枣推梨，谢家兄弟，才气人争说。一夜西风吹苍莽，吹散封胡遏末。兄作楚囚，弟成秦赘，枕上鹃啼血。阿龙超甚，教他长诵明发。
念奴娇·送徐松之还松陵兼讯宏人九临闻玮电发诸子
作者：陈维崧
朝代：清

生平慕蔺，笑人间、竟有两相如者。解唱春城寒食句，却是此韩翃也。廿以年前，记曾与汝，烂醉皋桥下。我髯君黑，路旁红粉轻骂。今日髯已成丝，黔还似昔，重会荆南榭。箧里云山诗卷在，只被雨淋风打。擪笛旗亭，听钟禅院，总是凄凉话。垂虹桥畔，飘零多少同社。
念奴娇·送朱近修还海昌并怀丁飞涛之白下送既庭返吴门仍用顾庵韵
作者：陈维崧
朝代：清

住为佳耳，问先生何事，急装趋肃。曾在竹西园子里，狼籍钗徵钏逐。别酒红擎，离帆绿饱，人上兰舟宿。君行烟际，吴山螺发新沐。可惜世事匆匆，陡然方寸，起冈峦陵麓。谁倩石尤吹鹢转，并转丁仪宋玉。无数狂奴，一群荡子，屯守倡家屋。此情莫遂，悄然熟视枫菊。
念奴娇·送沈方邺还宣城兼怀唐耕坞施愚山梅子长同西樵用孝威韵
作者：陈维崧
朝代：清

归兮何暮，叹风尘经岁，迷阳却曲。忆我同君为狎宴，夜夜弹丝吹竹。弟蓄余髯，人呼沈瘦，侧帽谈公谷。人身似此，安能仰面看屋。故里才子都官，舍人唐老，英妙兼耆宿。更有肩吾能爱我，客舍绨袍情笃。归见三君，雪深一尺，定理寻诗躅。尺书好寄，江船不乏千斛。
念奴娇·送钮书城之任项城
作者：陈维崧
朝代：清

碧鲈锦稻，记君家、旧傍垂虹亭子。疏影暗香姜白石，一旦起而为吏。绶染红桃，符分铜虎，差足云豪耳。欣然捧檄，当年毛义如是。极望地入鲖阳，邑名南顿，树短才如荠。去约官僚閒射猎，应认前朝战垒。古驿熊啼，荒村虎叫，日落城墙紫。虚声处士，此言专仗君洗。
念奴娇·送钱础日归锡山同云臣和曹顾庵韵
作者：陈维崧
朝代：清

怜吾与汝，只年将五十，尚然栖逸。槊上功名难办取，且自弄他文笔。借面吊丧，送人作郡，岁岁饥驱出。傍人大笑，嵇康身懒多虱。回忆旧日酒徒，凋零略尽，愁杀松楸密。恰似枝头花欲谢，祇剩十分之一。归听莺声，好携芒屩，野服须遮膝。九龙山下，仙粮何限芝术。
念奴娇·送钱础日归锡山同云臣和曹顾庵韵
作者：陈维崧
朝代：清
体裁：词

怜吾与汝，只年将五十，尚然栖逸。槊上功名难办取，且自弄他文笔。借面吊丧，送人作郡，岁岁饥驱出。傍人大笑，嵇康身懒多虱。回忆旧日酒徒，凋零略尽，愁杀松楸密。恰似枝头花欲谢，祗剩十分之一。归听莺声，好携芒屩，野服须遮膝。九龙山下，仙粮何限芝术。
念奴娇·送韩闻西之吴门
作者：陈维崧
朝代：清

虎丘鹤涧，问狂奴綦迹，绿苔偏熟。前月中秋停片舸，特地来听丝竹。烂醉高歌，垫巾侧帽，饱看晶轮沐。平生疏放，几曾甘受羁束。今日帐后髯参，车中新妇，举止何羞缩。咫尺青溪难寄兴，何况云山断续。君过横塘，船窗凝望，定见寒崖绿。为余传语，比来离恨千斛。
念奴娇·途经溧水是宋周美成作令地慨焉赋此
作者：陈维崧
朝代：清

词推北宋，有周郎香弱，集名片玉。未向大晟填乐府，此地先留芳躅。隔浦莲娇，满庭芳丽，唱尽相思曲。小亭姑射，当初何限花竹。弹指六百馀年，词人重过此，閒愁枨触。一自汴京时世换，绝调几人能续。冷店骑驴，野航听雁，客睡何曾熟。蒋山在望，可怜依旧凝绿。
念奴娇·邺中怀古
作者：陈维崧
朝代：清

滏阳南去，望邺城一带，逼人愁思。记得群雄争割据，健者曹家吉利。公子綵毫，佳人绣瓦，快意当如是。漳河呜咽，至今犹染红泪。犹忆秋夏读书，春冬射猎，泥水谯南地。转眼寒烟萦战垒，耿耿还留霸气。贺六浑来，韩擒虎去，苑树都如荠。论人成败，世间何限馀子。
念奴娇·邺城感怀寄纬云都下
作者：陈维崧
朝代：清

漳河南下，被浪花、打散邺宫遗事。总是英雄儿女恨，酿就千年霸气。冯淑妃来，慕容廆去，谁问他曹魏。铜台绣瓦，至今换作残垒。白头来到中原，吴钩醉舞，不耐涛声沸。春雁成行都北往，只剩离鸿一对。一滞吴关，一留赵郡，夜冷那能睡。阑干拍遍，凄然长念阿纬。
念奴娇·酬归德侯仲衡
作者：陈维崧
朝代：清
体裁：词

天阴岁暮，正情如中酒，人初赋别。忽接繁台书一纸，飞下梁园白雪。悼远伤离，抚今追昔，字字皆辛切。狂歌数阕，唾壶之口都缺。每欲窄袖轻衫，碻磝道上，小犯寒风冽。耳后弓弦声霹雳，一片风毛雨血。雅愿终违，壮游未果，世事多枝节。中宵辗转，布衾今夜难热。
念奴娇·酬归德侯仲衡
作者：陈维崧
朝代：清

天阴岁暮，正情如中酒，人初赋别。忽接繁台书一纸，飞下梁园白雪。悼远伤离，抚今追昔，字字皆辛切。狂歌数阕，唾壶之口都阙。每欲窄袖轻衫，碻磝道上，小犯寒风洌。耳后弓弦声霹雳，一片风毛雨血。雅愿终违，壮游未果，世事多枝节。中宵辗转，布衾今夜难热。
念奴娇·重过广陵同王西樵孙介夫夜话即宿西樵寓中
作者：陈维崧
朝代：清
体裁：词

登车一叹，叹羊裘已破，朔风如镞。枉道那辞三百里，为与琅琊情熟。却遇兴公，铿然屐响，也过东头屋。三人相对，寒灯淡晕生绿。少顷客去余留，王公呼我，大被从君宿。睡说三冬岐路事，起坐何烦频蹴。绵定奇温，居殊不易，握粟凭谁卜。车中霜满，夜寒私语童仆。
念奴娇·重过广陵同王西樵孙介夫夜话即宿西樵寓中
作者：陈维崧
朝代：清

登车一叹，叹羊裘已破，朔风如镞。枉道那辞三百里，为与琅琊情熟。却遇兴公，铿然屐响，也过东头屋。三人相对，寒灯淡晕生绿。少顷客去余留，王公呼我，大被从君宿。睡说三冬歧路事，起坐何烦频蹴。绵定奇温，居殊不易，握粟凭谁卜。车中霜满，夜寒私语童仆。
念奴娇·钜鹿道中作
作者：陈维崧
朝代：清

雄关上郡，看城根削铁，土花埋镞。十月悲风如箭叫，此地曾称钜鹿。白浪轰豗，黄沙苍莽，霜蚀田夫屋。车中新妇，任嘲髀里生肉。太息张耳陈馀，当年刎颈，末路相倾覆。长笑何须论旧事，坻水依然微绿。欲倩燕姬，低弹赵瑟，一醉生平足。井陉日暮，乱鸦啼入枯木。
念奴娇·长安元夕和家山农倡和原韵
作者：陈维崧
朝代：清

寻常隔岁，预商量、赏玩来年元夕。燕未衔将泥便软，糁遍莲钩綦迹。满院烧红，九衢漾碧，万斛幽辉湿。东风几阵，暗吹此事成昔。今夜潋滟深杯，玲珑低唱，难把愁兵敌。误了玉梅花底约，只做凤城羁客。归路三千，春宵十五，谁递他消息。旧家何处，月华人面同白。
念奴娇·闻雁
作者：陈维崧
朝代：清

金风凛凛，将冷雁、糁下半天烦恼。拚逐征南诸将帅，飞透黄榆白草。万里边愁，一行兵气，辛苦凭谁道。遏云裂石，数声横度林表。我且缓把一樽，水明楼畔，侧听心如捣。响带秋砧偏觉惨，更犯几般曲调。南浦烟深，后湖阴重，月挂关门小。不如北去，苏卿雪窖将老。
念奴娇·雨窗怀松之南水
作者：陈维崧
朝代：清

丝丝点点，听檐前、不住隔纱窗滴。一片浓云遮远岫，那辨铜官离墨。宝鼎香焦，画廊花瘦，阮又无心摘。茶烟飏起，细煎花乳翻白。几日梅子应黄，先将些雨，送个愁消息。我在家乡愁欲死，何况异乡羁客。箬帽停舟，衲衣持钵，买酒还无直。知他何处，水边拖尽吟屐。
念奴娇·雪滩钓叟为松陵顾茂伦赋
作者：陈维崧
朝代：清

翁家何在，在三高祠下，景尤奇绝。一派渔庄连蟹舍，百里水云明灭。最怕閒鸥，生憎野鸭，占了凉波阔。钓竿斜漾，珊瑚树上轻拂。昨夜冻合江天，糅绵舞絮，冷把龙宫掣。恼杀渭滨垂白叟，误了蘋风柳月。菰米家乡，清虚世界，万事何须说。夜寒吹火，推篷起扫残雪。
念奴娇·顾梁汾雨泊蛟桥填词见寄得软绣迷香二语狂喜跳踉失脚堕水书来语我以故不觉捧腹词以调之亦用朱希真韵
作者：陈维崧
朝代：清

空江采石，记锦袍醉堕，昔年李白。今日蛟桥传故态，千载重来此客。拟探骊珠，海天此夜，休遣龙绡隔。翻身直下，惊涛跳起成雪。我作持履无方，君休一去、晓梦迷蝴蝶。乾后蓬莱眢井似，可有人间花月。㬉翠蒸衫，闹红压帽，狂杀何年歇。玉京桃放，待余折则同折。
念奴娇·顾梁汾雨泊蛟桥填词见寄得软绣迷香二语狂喜跳踉失脚堕水书来语我以故不觉捧腹词以调之亦用朱希真韵
作者：陈维崧
朝代：清
体裁：词

空江采石，记锦袍醉堕，昔年李白。今日蛟桥传故态，千载重来此客。拟探骊珠，海天此夜，休遣龙绡隔。翻身直下，惊涛跳起成雪。我作持履无方，君休一去、晓梦迷蝴蝶。乾后蓬莱眢井似，可有人间花月。暖翠蒸衫，闹红压帽，狂杀何年歇。玉京桃放，待余折则同折。
念奴娇·题刘震修小像即次原韵
作者：陈维崧
朝代：清

平生谩骂，笑纷纷眼底，汝曹何物。醉后擘窠盘硬句。涴遍倡楼粉壁。柳絮萦鞭，花枝低帽，狂煞何曾歇。侧身㩳翅，角鹰飒爽毛骨。谁料同学少年，半封侯去，剩我渔舠只。击碎唾壶颠欲死，往事明明如月。君赋离鸾，仆歌老骥，一样关情切。中秋近矣，人间万顷晴雪。
念奴娇·题季端木小影
作者：陈维崧
朝代：清

丹青一幅，是西湖好手，戴苍之笔。年少者谁真秀绝，不让王家摩诘。绣虎清才，食牛奇气，刷羽霜空失。科头箕踞，襟情一往萧瑟。寄语莫赌罗囊，人身似尔，头地终须出。安得画师乘快墨，并写骅骝十匹。历块过都，莝燕秣越，此事为君必。若翁大笑，看君长绕吟膝。
念奴娇·题徐晋遗表弟所画牡丹图并以志悼
作者：陈维崧
朝代：清

璧人年少，记临风侧帽，姿尤清绝。曾在沈香亭畔醉，偷谱清平三阕。更取名花，图成粉本，惹杀狂蜂蝶。盈盈著纸，误人几度攀折。今日画可羞花，花偏入画，一样无分别。可惜空山埋玉树，此恨只和花说。纵有丹青，也应尘土，拌了娇红色。花前一叹，胭脂乱扑成雪。流苏袅袅，看姚黄魏紫、春风都揭。恰值催妆新月上，天际一钩罗袜。桂魄新弯，春酥才晕，浸得冰肌彻。人间天上，相逢夫嫁时节。莫待绣阁春深，秦楼月满，浪逐蜂和蝶。总有幽辉窥宝镜，也料他人攀折。芍药亭前，慈恩寺里，往事休重说。十年一梦，可怜辜负花月。
念奴娇·题顾螺舟小影
作者：陈维崧
朝代：清
体裁：词

如此佳人，是王家养炬，谢家遏末。三世貂蝉连北阙，年少东华释褐。傅粉宫前，薰香殿侧，顾盼真英发。临春结绮，旧游似有瓜葛。而今零落堪怜，文园多病，赢得相如渴。满目关河愁恨极，衰草浓烟涂抹。醉矣堪呵，灰兮可溺，田也供人夺。芒芒哀乐，四条弦子空拨。
念奴娇·题顾螺舟小影
作者：陈维崧
朝代：清

如此佳人，是王家养炬，谢家遏末。三世貂蝉连北阙，年少东华释褐。傅粉宫前，薰香殿侧，顾盼真英发。临春结绮，旧游似有瓜葛。而今零落堪怜，文园多病，赢得相如渴。满目关河愁恨极，衰草浓烟涂抹。醉矣堪呵，灰兮可溺，田也供人夺。茫茫哀乐，四条弦子空拨。
念奴娇·龙眠公座上看诸客大合乐，记西酉中秋曾于合肥公青溪宅见此，今将十年矣。援笔填词呈龙眠公并示楼冈太史邵村侍御与三孝廉
作者：陈维崧
朝代：清

醉来阑入，正司空筵上，一群腰鼓。老子婆娑床上坐，矍铄听歌似虎。一片西风，千堆画烛，月好清辉苦。回头往事，青溪旧梦重作。谢公笑问儿郎，此閒何处，略记隋堤路。老矣廉颇犹健饭，莫负红么翠羽。人在当场，曲逢入破，白发休予侮。新磨幡绰，世惟公等堪语。
念奴娇·龙眠公座上看诸客大合乐，记西酉中秋曾于合肥公青溪宅见此，今将十年矣。援笔填词呈龙眠公并示楼冈太史邵村侍御与三孝廉
作者：陈维崧
朝代：清
体裁：词

醉来阑入，正司空筵上，一群腰鼓。老子婆娑床上坐，矍铄听歌似虎。一片西风，千堆画烛，月好清辉苦。回头往事，青溪旧梦重作。谢公笑问儿郎，此间何处，略记隋堤路。老矣廉颇犹健饭，莫负红么翠羽。人在当场，曲逢入破，白发休予侮。新磨幡绰，世惟公等堪语。
怀阮亭
作者：陈维崧
朝代：清

隋帝宫门，杨柳岸、春浓花涨。曾密报、杜家书记，平安无恙。相赏每多松石意，此情原在钱刀上。记红桥风月六年游，皆君饷。瓜果宴，离旌漾；神智寺，骊歌唱。任吴霜鬓里，渐为君酿。谩说休文围带减，吾年四十还须杖。夜阑时梦汝帽檐斜，论诗状。
怅怅词
作者：陈维崧
朝代：清

日夕此间，以眼泪洗胭脂面。谁复惜、松螺脚短，不堪君荐。几帙骂人鹦鹉著，半床诅世芙蓉诔。笑嵚崎侠骨缚青衫，奚其便。曷不向，青河战；曷不向，青楼宴。问何为潦倒、青藜笔砚。老大怕逢裘马辈，癫狂合入烟花院。誓从今傅粉上须眉，簪歌钏。
思帝乡·夏夜
作者：陈维崧
朝代：清

花底萤，高低穿绣扃。惯照人间閒事，一星星。待展轻纨小扑，怯还停。又向墙边竹，去冥冥。
怨三三·秋怀
作者：陈维崧
朝代：清

离离秋水正拖蓝，滑又如簪。拟峭烟帆南崦南，浮笠泽、把黄柑。夏时曾种风楠，与邻叟、追凉笑谈。今日得霜酣，树犹如此，人则何堪。
怨朱弦·寄淄川毕载积使君
作者：陈维崧
朝代：清

忆水嬉、天气鲜新。兰叶离离，燕子纷纷。卖饧时候，韶光妖冶撩人。乐游原上，平康曲里，舞衫歌扇如云。更广陵水色，半是堆蓝，半是拖银。楼上珠轩九曲，船上湘帘四面，一样无尘。还争羡、绿杨低处，刺史留宾。正吴娘、细鲙红鳞。玉箫作使，绣簟横陈。小史菱花，妖童荷叶，宜笑宜嗔。娇歌一曲，美酒千巡。忽见夕阳零乱，且随著、袅袅金鞭，隐隐香轮。早办两行灯火，留待参差归骑，同入城闉。奈此日、依稀记省，事已前春。
怨王孙·咏观音柳
作者：陈维崧
朝代：清

小卉清绮，笼窗拂水。柳宿垣中，河阳县里。春絮枉自夭邪，不成花。烟姿露叶依然袅，腰逾小。添得花枝好。莫抛隋苑，好向水月金瓶，听潮音。
怨王孙·立春戏柬园次时夜有柳校书在寓
作者：陈维崧
朝代：清

柳色如此，住为佳耳。未到飘绵，已经蘸水。隔巷赵女弹筝，没心情。博山熏彀沈香火，衫儿亸。微觉东风大。麝衾梦醒，惊问还是寒宵，是春朝。
怨王孙·立春戏柬园次时夜有柳校书在寓
作者：陈维崧
朝代：清
体裁：词

柳色如此，住为佳耳。未到飘绵，已经蘸水。隔巷赵女弹筝，没心情。博山熏彀沉香火，衫儿亸。微觉东风大。麝衾梦醒，惊问还是寒宵，是春朝。
恋绣衾 春暮二首 其一
作者：陈维崧
朝代：清
体裁：词

瞢腾春梦弄夹衣，压阑干、凭损玉肌。小玉向、纱窗报，坼红墙，园笋乍肥。马蹄得得穿花外，正邻家、荡子早归。叹樱桃、都谢了，怪伊行没个信儿。
恋绣衾 春暮二首 其二
作者：陈维崧
朝代：清
体裁：词

昏昏绿水乳燕飞，蹙香红、堆满地衣。梳洗罢、登楼望，见长天，一碧四围。行人更在天之外，问地名、甚处武威。想郎处、枝头鸟，并无杜宇劝归。
恋绣衾·春暮二首
作者：陈维崧
朝代：清

瞢腾春梦弄夹衣，压阑干、凭损玉肌。小玉向、纱窗报，坼红墙，园笋乍肥。马蹄得得穿花外，正邻家、荡子早归。叹樱桃、都谢了，怪伊行没个信儿。昏昏绿水乳燕飞，蹙香红、堆满地衣。梳洗罢、登楼望，见长天，一碧四围。行人更在天之外，问地名、甚处武威。想郎处、枝头鸟，并无杜宇劝归。
惆怅词
作者：陈维崧
朝代：清
体裁：古风

三鼓出门乌夜飞，五更还家星宿希。水晶楼角几时暖，独坐待君归不归？
惆怅词
作者：陈维崧
朝代：清

三鼓出门乌夜飞，五更还家星宿希。水晶楼角几时暖？独坐待君归不归？
惆怅词
作者：陈维崧
朝代：清

三鼓出门乌夜飞，五更还家星宿希水晶楼角几时暖？独坐待君归不归？
惜分钗·偶作
作者：陈维崧
朝代：清

击剑罢，追风射。当时旁若无人者。过横塘，唤名倡。痛饮狂歌，说霸论王。堂。堂。花枝谢，人儿嫁。无端梦醒西楼下。袖郎当，泪淋浪。一种心情，满院斜阳。伥。伥。
惜红衣·苦热兼怀村居水木之胜
作者：陈维崧
朝代：清

闷欲凭虚，狂思拔宅，人间何窄。朵朵奇云，殷红荡深黑。溪西故隐，三万顷、湖天一色。犹忆。菱角莲须，满塘西舍北。萧萧陂泽，旧日渔船，桥边甚人摘。年来闹市，永隔水云国。安得阳乌敛绛，早唤夜蟾堆碧。更试攀华顶，剪取古尧时雪。
惜馀春慢·梁园春同侯仲衡叔岱徐恭士田梁紫弟子万看牡丹作
作者：陈维崧
朝代：清

节过湔裙，人稀抛堶，又是一番初夏。春归下浣，客到中原，陇首浓阴谁画。多少濛濛柳绵，和了春阴，涴人帘下。正晓来、忽听园丁，报道牡丹开也。相携去、阏伯台前，孝王园后，小试玉骢宝马。梅风几阵，莺语多般，引出紫娇红姹。歌板栏边竞开，密幄围花，娱他清夜。撚一枝、忽忆沈香，且作开元閒话。
惜馀春慢·梁园春同侯仲衡叔岱徐恭士田梁紫弟子万看牡丹作
作者：陈维崧
朝代：清
体裁：词

节过湔裙，人稀抛堶，又是一番初夏。春归下浣，客到中原，陇首浓阴谁画。多少濛濛柳绵，和了春阴，涴人帘下。正晓来、忽听园丁，报道牡丹开也。相携去、阏伯台前，孝王园后，小试玉骢宝马。梅风几阵，莺语多般，引出紫娇红姹。歌板栏边竞开，密幄围花，娱他清夜。撚一枝、忽忆沉香，且作开元閒话。
惜馀春慢·立夏前一日竹逸招同云臣修承红友天石惠文补仲云涛放庵二上人赏紫牡丹用宋鲁逸仲原韵
作者：陈维崧
朝代：清

飞絮年光，脱绵时节，绿遍裙腰芳草。雒阳贵籍，紫府真妃，脸晕露华春晓。记得年前种时，一朵矫柔，问年犹小。自画堂养就，芳姿渐长，閒愁不少。蓦听得、杜宇催归，浓春将谢，先自替花烦恼。排当檀板，料理金樽，花径夜来频扫。追想开元旧游，玉笛宁王，琵琶贺老。只日斜客散，满栏姹紫，剩游蜂绕。
惜黄花慢·晴郊访菊
作者：陈维崧
朝代：清

郭外烟林。趁板桥夹浦，迤逦秋寻。溪翁陇口，半畦嫩蕊，园丁屋角，数亩浓阴。离披开坼铺如锦，纵藻耀、偏觉萧森。选野岑。倚风藉草，隔涧捶琴。浊醪无伴孤斟。渐林霏小结，岩翠将沈。家居罨画，厨方脍玉，人怀彭泽，篱恰摇金。西风何事频吹帽，便短发、菊也须簪。搅客心。前村碎杵零砧。
惜黄花慢·晴郊访菊
作者：陈维崧
朝代：清
体裁：词

郭外烟林。趁板桥夹浦，迤逦秋寻。溪翁陇口，半畦嫩蕊，园丁屋角，数亩浓阴。离披开坼铺如锦，纵藻耀、偏觉萧森。选野岑。倚风藉草，隔涧捶琴。浊醪无伴孤斟。渐林霏小结，岩翠将沉。家居罨画，厨方脍玉，人怀彭泽，篱恰摇金。西风何事频吹帽，便短发、菊也须簪。搅客心。前村碎杵零砧。
愁春未醒·元夕后三日饮曹荩臣宅适遇微雪
作者：陈维崧
朝代：清

落灯风定，舞絮天成。听沙沙杂杂，檐声滴乱酒床声。闻说南山，小队轻裘竞射生。吾侪无事，且扶老懒，共博春酲。起望尊前，林皋顿皓，轩槛将盈。恰萧然、四垂阴重，六出花轻。多少征人，琵琶风雪醉龙庭。问他何似，疏狂老子，诗酒埋名。
愁春未醒·墙外丁香花盛开感赋索京少蕺山和
作者：陈维崧
朝代：清

攀来尚隔，望处偏清。算开到此花，阑珊春已在长亭。滴粉搓酥，小红墙角倍分明。年年此际，笼归马上，递遍春城。昨岁看花，有人秃袖，擘阮挨筝。怅新来、梁间燕去，往事星星。只有邻花，依依不作路旁情。夜深难睡，缤纷花影，筛满空庭。
愁春未醒·春晓
作者：陈维崧
朝代：清

莺窥燕垒，蝶上犀钉。绡帐萦香雪，夜珠和泪尚荧荧。梳洗谁忺，懒扶残梦倚围屏。依稀记得，宵来微雨，曾撼金铃。绿水全昏，红闺半掩，春困难醒。风弄处、釭花半朵，小似晨星。理梦窗前，生憎鹦鹉隔帘听。画楼深巷，卖花声到，才响还停。
愁春未醒·竹逸招同云臣、南耕雨中看梅，余舟中既作离亭燕一词纪事，归见云臣、南耕、竹逸词，复次韵一首
作者：陈维崧
朝代：清

蝶魂欲栩，莺哢犹含。尚是浅春候，未容红紫十分酣。却喜君家，玉娥笑倚两三三。判携侧帽，径乘短屐，来过街南。满院横斜，一池清浅，正压雕檐。尽消受、一生花癖，半世吟馋。祇惜溪干，画桡斜阁面烟岚。花知欲别，暗弹粉泪，故泥征衫。
愁春未醒·竹逸招同云臣、南耕雨中看梅，余舟中既作离亭燕一词纪事，归见云臣、南耕、竹逸词，复次韵一首
作者：陈维崧
朝代：清
体裁：词

蝶魂欲栩，莺哢犹含。尚是浅春候，未容红紫十分酣。却喜君家，玉娥笑倚两三三。判携侧帽，径乘短屐，来过街南。满院横斜，一池清浅，正压雕檐。尽消受、一生花癖，半世吟馋。祗惜溪干，画桡斜阁面烟岚。花知欲别，暗弹粉泪，故泥征衫。
感旧
作者：陈维崧
朝代：清

碧云薄暮，画角谁家奏？深院火荧荧，好风轻翠帏微绉。冰轮徐上，无语掩屏山，金钩瘦，鲛绡透，人在银灯后。年时小苑，良夜曾携手。低扫淡黄蛾，漫垂垂玉人红袖。如今人去，门巷也依旧。红桥口，香街后，一带青青柳。
感皇恩 其三 晚凉杂忆六首
作者：陈维崧
朝代：清
体裁：词

记在百泉山，盘涡漩洑。杂佩丛铃暗相触。涧花如雪，了了遥明山屋。苏门蒸彩翠，添银瀑。谁家园子，沿流嵌麓。晚饭家家�湘竹。流连河朔，此地从无三伏。中原生爽籁，天新沐。
感皇恩 晚凉杂忆六首 其一
作者：陈维崧
朝代：清
体裁：词

记得镇淮门，风篷竞举。都歇荷潭最深处。绿蓑乌榜，雁翅玲珑无数。嫩凉三万顷，谁先取。茱萸湾冷，山光寺古。玉斝频倾水天暮。酒红上面，笑拊冰肌销暑。三年浑一梦，扬州路。
感皇恩 晚凉杂忆六首 其三
作者：陈维崧
朝代：清

记在百泉山，盘涡漩洑。杂佩丛铃暗相触。涧花如雪，了了遥明山屋。苏门蒸彩翠，添银瀑。谁家园子，沿流嵌麓。晚饭家家？湘竹。流连河朔，此地从无三伏。中原生爽籁，天新沐。
感皇恩 晚凉杂忆六首 其三
作者：陈维崧
朝代：清

记在百泉山，盘涡漩洑。杂佩丛铃暗相触。涧花如雪，了了遥明山屋。苏门蒸彩翠，添银瀑。谁家园子，沿流嵌麓。晚饭家家𤓉湘竹。流连河朔，此地从无三伏。中原生爽籁，天新沐。
感皇恩 晚凉杂忆六首 其四
作者：陈维崧
朝代：清
体裁：词

记在玉河桥，天街无赖。被酒狂歌禁门外。蒲桃晶透，选取招凉珠赛。冷萤流殿瓦，冰初卖。倦听太液，蝉声一派。想像宸游甚时再。飘红坠粉，凤艒经秋都坏。燕丹门下客，皆安在。
感皇恩·其二
作者：陈维崧
朝代：清
体裁：词

记趁过江船，远帆疑豆。北固喧豗怒涛吼。江山如此，消得几场诗酒。举杯遥酹取，黄公覆。水云轇葛，阳阴杂糅。奇石成狮破空走。竹林僧老，坐我秋林闲昼。半枝邛竹杖，如人瘦。
感皇恩·其五
作者：陈维崧
朝代：清
体裁：词

记在鲁蒙阴，霜枫浓淡。叠巘层崖幻苍绀。秋生海市，红日一轮孤陷。晚凉催卸驮，投关店。云迷石匮，烟零玉检。翠羽金支半明暗。秦松西笑，华掌碧莲初染。齐州青八九，才如点。
感皇恩·其六
作者：陈维崧
朝代：清
体裁：词

记在涌金门，冷云成画。落月高楼水明夜。佯狂脱帽，行到宋诸陵下。碧羊缠石藓，眠官野。一湖莲叶，半城樵舍。西子嫣然晚妆罢。隔江雪浪，隐隐天风樯马。狂思横万弩，迎潮射。
感皇恩·晚凉杂忆六首
作者：陈维崧
朝代：清

记得镇淮门，风篷竞举。都歇荷潭最深处。绿蓑乌榜，雁翅玲珑无数。嫩凉三万顷，谁先取。茱萸湾冷，山光寺古。玉斝频倾水天暮。酒红上面，笑拊冰肌销暑。三年浑一梦，扬州路。记趁过江船，远帆疑豆。北固喧豗怒涛吼。江山如此，消得几场诗酒。举杯遥酹取，黄公覆。水云轇葛，阳阴杂糅。奇石成狮破空走。竹林僧老，坐我秋林闲昼。半枝邛竹杖，如人瘦。记在百泉山，盘涡漩洑。杂佩丛铃暗相触。涧花如雪，了了遥明山屋。苏门蒸彩翠，添银瀑。谁家园子，沿流嵌麓。晚饭家家？湘竹。流连河朔，此地从无三伏。中原生爽籁，天新沐。记在玉河桥，天街无赖。被酒狂歌禁门外。蒲桃晶透，选取招凉珠赛。冷萤流殿瓦，冰初卖。倦听太液，蝉声一派。想像宸游甚时再。飘红坠粉，凤艒经秋都坏。燕丹门下客，皆安在。记在鲁蒙阴，霜枫浓淡。叠巘层崖幻苍绀。秋生海市，红日一轮孤陷。晚凉催卸驮，投关店。云迷石匮，烟零玉检。翠羽金支半明暗。秦松西笑，华掌碧莲初染。齐州青八九，才如点。记在涌金门，冷云成画。落月高楼水明夜。佯狂脱帽，行到宋诸陵下。碧羊缠石藓，眠官野。一湖莲叶，半城樵舍。西子嫣然晚妆罢。隔江雪浪，隐隐天风樯马。狂思横万弩，迎潮射。
慢卷紬·赋得秦女卷衣
作者：陈维崧
朝代：清

长城西去，峣关一望，万古消魂地。怅汉苑秦宫，陇树洮云，栈连梁益，阁通燕魏。绣岭浑河，灞陵红树，鸟鼠山如髻。有六郡良家，四姓小侯，尽隶都尉。金鸿嘹唳。萧闺忽忆寒衣事。刀尺拟裁量，怕带围难记。砧响秋宵逾霁。捣瘦银蟾，敲残木叶，叠在红箱里。倘寄到军前，验取嬴楼，翠销封泪。
戚氏·柬程村文友
作者：陈维崧
朝代：清

想当年。黄公垆畔兴翩翩。盘马雕龙，春风门下盛貂蝉。有邹阳董相，一时赏誉重琅玕。略记旗亭游处，都相似、尔我周旋。自许上流，人称名士，终朝蹋臂萦牵。更儿呼德祖，弟畜灌夫，意气无前。忆唱绿帻金丸。风流放诞，并坐响鹍弦。髣髴是、巷名金线，幕号红莲。回中下杜，油壁雕鞍。曾经坠粉遗钿。狂奴减未，痴人死未，诟厉语亦相怜。分携成旧雨，酒阑追省，一往凄然。同学少年虽健，奈酒徒、散尽不堪言。道政坊头，延秋门外，忆了千千万。论窥帘、映柱人何限，都分付、碎雨零烟。念故人、一样艰难。总萧瑟、江南庾子山。写瑶琴怨，我弹未了，又怕君弹。
戚氏·柬程村文友
作者：陈维崧
朝代：清
体裁：词

想当年。黄公垆畔兴翩翩。盘马雕龙，春风门巷盛貂蝉。有邹阳董相，一时赏誉重琅玕。略记旗亭游处，都相似、尔我周旋。自许上流，人称名士，终朝蹋臂萦牵。更儿呼德祖，弟畜灌夫，意气无前。忆唱绿帻金丸。风流放诞，并坐响鹍弦。髣髴是、巷名金线，幕号红莲。回中下杜，油壁雕鞍。曾经坠粉遗钿。狂奴减未，痴人死未，诟厉语亦相怜。分携成旧雨，酒阑追省，一往凄然。同学少年虽健，奈酒徒、散尽不堪言。道政坊头，延秋门外，忆了千千万。论窥帘、映柱人何限，都分付、碎雨零烟。念故人、一样艰难。总萧瑟、江南庾子山。写瑶琴怨，我弹未了，又怕君弹。
扑蝴蝶·咏蝶
作者：陈维崧
朝代：清
体裁：词

一生踪迹，总在花深处。几番消受，小院红楼午。粘来珠幌如痴，落上绣裙成雨。有人记，曾暗结同心苣。如今重到，依稀不认他门户。满园野菜，领游蜂三五。惹残流水难凭，舞遍微风莫主。赚人一天花絮。
扑蝴蝶·咏蝶
作者：陈维崧
朝代：清

一生踪迹，总在花深处。几番消受，小院红楼午。黏来珠幌如痴，落上绣裙成雨。有人记，曾暗结同心苣。如今重到，依稀不认他门户。满园野菜，领游蜂三五。惹残流水难凭，舞遍微风莫主。赚人一天花絮。
扫花游·早秋同云臣诣竹枝庵访寒松上人，时上人将往龙眠，用片玉词韵留赠，兼志别怀
作者：陈维崧
朝代：清

问秋何在，在郭外陂塘，涧边林楚。野香几缕。向衫痕暗扑，帽丝乱舞。暑退凉生，一派嫩阴阁雨。绕村去。遥见支公，微笑迎处。相别弹指许。又竹翠沾厨，荷风凝路。茗铛笋俎。怅来朝愁听，江船捣素。任是空王，也稔离情凄苦。漫延伫。怕催归、花宫浴鼓。
扬州慢·送蘧庵先生之广陵并示宗定九孙无言汪蛟门舟次诸子
作者：陈维崧
朝代：清

十里珠帘，半城画艇，百年花月维扬。有君家丞相，梅岭旧祠堂。每年到、清明赛社，倾城士女，愁弄丝簧。只无情堤柳，舞腰还斗宫妆。扁舟上冢，听邻船、重话兴亡。奈石马嘶风，银蚕吊月，往迹全荒。我亦当年薄倖，曾吹过、一帽红香。问桃花认否，风前前度刘郎。
投金濑怀古
作者：陈维崧
朝代：清

格格沙禽拍野塘，离离苦竹上空墙。投金濑在漾斜阳。击絮人才怜武员，浣纱溪又产夷光。英雄生死系红妆。
抛毬乐·咏美人蹴鞠
作者：陈维崧
朝代：清

闻道凝妆多暇，蝉鬓娇嫭。匀面才了，縆额初竟，纤纤眉妩。蘸画毂、翠羽低飞，垒香阁、红襟新乳。正好作剧寻欢，小叠鱼笺，遍约嬉春女。向暖日红楼，商量细数，氤氲粉泽，喧阗笑语。算白打秋千，和格五、总然无意绪。且水晶帘畔，斜穿鞠域，相邀同去。此际绰约轻盈，娇花百朵，琼枝一树。宝钗松，罗袜小，争漾绛绡穷裤。玉醉花欹，吹乱红巾几缕。一泓香雪，临风慢舞，髣髴似滚琼闺絮。更香毬将坠，最怜小玉多能，傍衬淩波微步。渐蹴罢春憨，扶鬓影、娇喘浑无语。小换轻容，满身红雨。
抛毬乐·咏美人蹴鞠
作者：陈维崧
朝代：清
体裁：词

闻道凝妆多暇，蝉鬓娇嫭。匀面才了，縆额初竟，纤纤眉妩。蘸画縠、翠羽低飞，垒香阁、红襟新乳。正好作剧寻欢，小叠鱼笺，遍约嬉春女。向暖日红楼，商量细数，氤氲粉泽，喧阗笑语。算白打鞦韆，和格五、总然无意绪。且水晶帘畔，斜穿鞠域，相邀同去。此际绰约轻盈，娇花百朵，琼枝一树。宝钗松，罗袜小，争漾绛绡穷裤。玉醉花欹，吹乱红巾几缕。一泓香雪，临风慢舞，髣髴似滚琼闺絮。更香毬将坠，最怜小玉多能，傍衬凌波微步。渐蹴罢春憨，扶鬓影、娇喘浑无语。小换轻容，满身红雨。
拂霓裳·冬夜观剧
作者：陈维崧
朝代：清

酿寒天，六街皓月荡成烟。腰鼓闹，腾腾雨点打来圆。银灯笼暮霭，铁拨迸秋泉。映婵娟。想后堂、笑语总群仙。教坊绝艺，一队怀智龟年。君不醉，风光孤负十分妍。醉馀偏惹恨，归去不成眠。忽凄然，怅桐花、一树翠帘前。
拂霓裳·冬夜观剧
作者：陈维崧
朝代：清
体裁：词

酿寒天，六街皓月荡成烟。腰鼓闹，腾腾雨点打来圆。银灯笼暮霭，铁拨迸秋泉。映婵娟。想后堂、笑语总群仙。教坊绝艺，一队怀智龟年。君不醉，风光辜负十分妍。醉馀偏惹恨，归去不成眠。忽凄然，怅桐花、一树翠帘前。
拍阑干·过蝶庵书事
作者：陈维崧
朝代：清

沈吟槛外，分明有个人儿在。隔著软帘闻细欬。转过屏间，做就生疏态。夜来曾否春酲害。底事无言，只撚箜篌带。晓寒佯脱红绵耐。检出香词，细觅檀奴解。嗔人暗把风情卖。嚼烂花笺，碎向粉墙抛洒。
拍阑干·过蝶庵书事
作者：陈维崧
朝代：清
体裁：词

沉吟槛外，分明有个人儿在。隔着软帘闻细欬。转过屏间，做就生疏态。夜来曾否春酲害。底事无言，只撚箜篌带。晓寒佯脱红绵耐。检出香词，细觅檀奴解。嗔人暗把风情卖。嚼烂花笺，碎向粉墙抛洒。
招林茂之先生刘公㦷比部小饮红桥野园越日茂之先生赋诗枉赠奉酬
作者：陈维崧
朝代：清

迟日和风汎绿蘋，飞花落絮罥红巾。此间帘影空于水，何处琴丝细若尘。池上管弦三月饮，坐中裙屐六朝人。独怜长板桥头客，白发淮南又暮春。
拜星月慢·余不到玉峰三十馀年矣，乙卯清明与植斋、竹逸重游是间，赋词感旧
作者：陈维崧
朝代：清

花朵擎来，柳丝飘到，一阵卓金车子。百五韶光，衬卖饧天气。半山上，多少苍松翠槚，掩映舞裙歌袂。绀岫赪崖，有从风罗绮。扪颓峦、划损苔成字。忽暗省、三十年前事。几遍侧帽思量，记不全头尾。怪夭桃、仍旧红如此。刘郎鬓、不禁星星矣。问今夜、细雨棠梨，肯替人愁未。
换巢鸾凤·咏烛
作者：陈维崧
朝代：清

暝色初临。正金荷灼灼，凤胫沈沈。烧残终有泪，剪断岂无心。馋脂注得十分深。光翻金粟，影动琼林。春檠上，看带笑、花开似锦。瘦沈。踌躇甚。曾记华堂，半灭情难禁。金钥传时，玉堂㸐处，对对红酥翠沁。莲灯缓导上元游，兰膏浓挽平康饮。如今绛蜡，照人长是孤寝。
换巢鸾凤·咏烛
作者：陈维崧
朝代：清
体裁：词

暝色初临。正金荷灼灼，凤胫沉沉。烧残终有泪，剪断岂无心。馋脂注得十分深。光翻金粟，影动琼林。春檠上，看带笑、花开似锦。瘦沈。踌躇甚。曾记华堂，半灭情难禁。金钥传时，玉堂㸐处，对对红酥翠沁。莲灯缓导上元游，兰膏浓挽平康饮。如今绛蜡，照人长是孤寝。
换巢鸾凤·春感
作者：陈维崧
朝代：清

月暖丝柔。正花枝，鸟语钩辀。斜桥云似粉，合涧水如油。临风却忆少年游。閒踪迹、遍旗亭酒楼。如今也，只浅淡、眉痕相斗。知否。人感旧。满砌蘼芜，糁绿窗清昼。记得年时，暗曾经处，深巷红栏弱柳。飘尽杨花雨偏肥，摘来梅子春先瘦。怅风光，更消人、几遍回首。
换巢鸾凤·雨中忆荫绿轩前梅花正开词以代讯
作者：陈维崧
朝代：清

倦理红裯。有如尘似梦，万斛閒愁。濛濛沾绣幌，浼浼涨铜沟。帽檐小侧撚花枝，倩莺语、替檐前雨鸠。春山影，恰几日、都如中酒。低首。东风后。记得君家，一树偏娇秀。每趁年光，惯将香雪，乱惹倚楼人手。开处斜怜绿波明，折来雅称琼肌瘦。雨窗问讯，只今曾否依旧。
捧读石斋黄公所撰先少保神道碑赋此追感
作者：陈维崧
朝代：清

周侯池畔树苍苍，遗碣岧峣屹此乡。哀诔南朝颜特进，碑铭东汉蔡中郎。千秋定论归青史，一夜悲风起白杨。此日踌躇肠欲断，漳南高冢亦昏黄。
探春令·咏窗外杏花
作者：陈维崧
朝代：清

崇仁宅靠善和坊，旧雕阑都坏。问玉楼、人醉今何处，只一树、花还在。红香笼帽归鞭快，更何人能戴。到如今和了，满城微雨，频上街头卖。
探春令·庚戌元夜
作者：陈维崧
朝代：清

去年客里度元宵，人正恹恹病。撚偃师、廨后黄梅嗅，想洛下、春灯盛。今年准拟酬春兴，奈阴晴难定。拥香篝仍剔，残灯半盏，似去年心性。
探春令·试灯夜对雪
作者：陈维崧
朝代：清
体裁：词

六街料理做元宵，奈雪儿偏下。小鹦哥、隔着鞦韆架，将六出、花轻骂。满城何处寻罗帕，掩重门睡罢。想年时多少，画桥深巷，一片红灯挂。
探春令·试灯夜对雪
作者：陈维崧
朝代：清

六街料理做元宵，奈雪儿偏下。小鹦哥、隔著秋千架，将六出、花轻骂。满城何处寻罗帕，掩重门睡罢。想年时多少，画桥深巷，一片红灯挂。
探春慢·新正四日东华门道上同徐电发并辔作
作者：陈维崧
朝代：清

冰泮金塘，雪消碧瓦，已将春霁閒作。画鼓敲时，绣旗飏处，辇道晴丝娇惰。辽后妆楼在，记楼上、朝天梳裹。如今白玉栏杆，无数燕泥轻堕。词客吟情无那。怕路近天家，鞭影微亸。一抹斜阳，几朝禁苑，墙下橐驼閒卧。纵到花开日，问曾否、连昌上锁。多少新愁，恰被宫莺啼破。
探春慢·连朝大雪计桐初尚未达东阿也词以忆之索京少蕺山和
作者：陈维崧
朝代：清

四野珑松，一城飘瞥，滕六作黄獐舞。低阁凭阑，遥天策骑，人在最微茫处。曾对君家说，且看了、春灯方去。那知一夜离情，六花顿酿如许。雪没中原无路。料尚隔东阿，几程烟树。冷驿摇鞭，乱山卸驮，酒向何村贳取。逼暝投山店，衾似铁、一灯无语。梦入江南，小庭梅萼初乳。
探春慢·连朝大雪计桐初尚未达东阿也词以忆之索京少蕺山和
作者：陈维崧
朝代：清
体裁：词

四野珑松，一城飘瞥，滕六作黄獐舞。低阁凭阑，遥天策骑，人在最微茫处。曾对君家说，且看了、春灯方去。那知一夜离情，六花顿酿如许。雪没中原无路。料尚隔东阿，几程烟树。冷驿摇鞭，乱山卸驮，酒向何村贳取。逼瞑投山店，衾似铁、一灯无语。梦入江南，小庭梅萼初乳。
摊破丑奴儿·纪艳
作者：陈维崧
朝代：清

隔帘挼碎相思苣，斜著乌云。漾著红巾。袅袅亭亭一段春。是耶，难道是、昨宵人。戟门阖却葳蕤锁，花气氤氲，月色缤纷。墙角猧儿吠夜分。非耶，谁道是、昨宵人。
摊破浣溪沙·冬闺
作者：陈维崧
朝代：清

绮疏六扇掩玻瓈，花影罘罳漾衵衣。学绾翻荷新样髻，日将西。有恨篝前银鸭睡，无情筝上钿蝉啼。独对水仙花絮语，太悽迷。
摊破浣溪沙·雨泊秦邮
作者：陈维崧
朝代：清

十顷盂湖碧似烟，四围蒲稗水连天。渚鸟群飞声格格，戏长川。独对烟波思往事，那堪风物又残年。且贳秦邮城下酒，拨湘弦。
摘红英·咏落花
作者：陈维崧
朝代：清
体裁：词

真珠络。仓琅钥。如尘似梦连天落。香车暝。朱阑凭。留他不住，唤他不应。花前约。春前诺。玉娥含泪思量著。粘犀钉。铺鸳径。憎他荡子，怜他薄命。
摘红英·咏落花
作者：陈维崧
朝代：清

真珠络。仓琅钥。如尘似梦连天落。香车暝。朱阑凭。留他不住，唤他不应。花前约。春前诺。玉娥含泪思量著。黏犀钉。铺鸳径。憎他荡子，怜他薄命。
摸鱼儿
作者：陈维崧
朝代：清
体裁：词

是谁家、本师绝艺，檀槽搯得如许。半弯逻逤无情物，惹我伤今吊古。君何苦。君不见、青衫已是人迟暮。江东烟树。纵不听琵琶，也应难觅，珠泪曾乾处。凄然也，恰似秋宵掩泣。灯前一对儿女。忽然凉瓦飒然飞，千岁老狐人语。浑无据。君不见、澄心结绮皆尘土。两家后主。为一两三声，也曾听得，撇却家山去。
摸鱼儿
作者：陈维崧
朝代：清

是谁家、本师绝艺，檀槽搯得如许。半弯逻逤无情物，惹我伤今吊古。君何苦。君不见、青衫已是人迟暮。江东烟树。纵不听琵琶，也应难觅，珠泪曾乾处。凄然也，恰似秋宵掩泣。灯前一队儿女。忽然凉瓦飒然飞，千岁老狐人语。浑无据。君不见、澄心结绮皆尘土。两家后主。为一两三声，也曾听得，撇却家山去。
摸鱼儿·咏窝丝糖
作者：陈维崧
朝代：清
体裁：词

袅春灯、赤瑛盘内，丝丝缕缕难理。平生说饼题糕兴，惯与群儿争嗜。铜驼市。曾趁遍、卖饧小担箫声底。何曾见此。总输与筵前，轻松纤软，弱雪不胜齿。摩挲罢，髣髴梦华小记。依稀南内遗制。当初赭帕低笼处，分赐龙孙凤子。今何似。似宋嫂鱼羔、又似杨妃荔。天家往事。也不信宫娥，晓寒呵手，搓得恁般细。
摸鱼儿·咏窝丝糖
作者：陈维崧
朝代：清

袅春灯、赤瑛盘内，丝丝缕缕难理。平生说饼题糕兴，惯与群儿争嗜。铜驼市。曾趁遍、卖饧小担箫声底。何曾见此。总输与筵前，轻松纤软，弱雪不胜齿。摩挲罢，髣髴梦华小记。依稀南内遗制。当初赭帕低笼处，分赐龙孙凤子。今何似。似宋嫂鱼羹、又似杨妃荔。天家往事。也不信宫娥，晓寒呵手，搓得恁般细。
摸鱼儿·哭王生
作者：陈维崧
朝代：清

记年来、百无俚赖，聊将小令閒做。同巷有人才最敏，艳句颇能赓和。花影赓。写小字斜行、各色蛮笺大。携来诧我。任腻柳豪苏，一宵立办，诡说蠹馀课。谁能料，弹指一坏长卧。伤心腹痛车过。历历前游还在眼，邻笛吹来入破。刘白堕。算浮世生前、对语惟君可。慎毋计左。不信看城南，王郎新冢，夜雨绿苔涴。
摸鱼儿·宋牧仲谢方山曹实庵正子四先生招同人雅集次日正子和光融谷词见赠即依原韵奉酬
作者：陈维崧
朝代：清

记宵来、老颠欲裂，要骑碧海狞凤。铜荷烛泪荧荧滴，沾满衫儿嫌重。缭桂栋。记留住金鞭、不放狂奴控。公荣伯仲。任银井堆霜，晶屏漏月，药玉半船冻。吾生事，须付酒经茶董。不然带眼移孔。杯阑忽忆家乡好，万点暗香浮动。亭楚颂。更一片笋园、茗岕连唐贡。晴螺翠涌。且浣却京尘，欹将冰枕，低选客窗梦。
摸鱼儿·早春接山阳陆密庵先生札兼惠我月湄词赋此奉酬
作者：陈维崧
朝代：清

怅连宵、暗风吹雨，春寒歇在帘罅。忽闻鹦鹉笼中说，谁送香词来也。披咏乍。似脱线真珠、乱向窗栊洒。篇篇无价。便周柳纤柔，辛苏感激，材尽出君下。为君说，我有鹅笙麝帕。能将风月吟写。旗亭他日从君宴，准拟避君三舍。君莫讶。纵牛峤顾夐，今日谁怜者。花间曲罢。又孟蜀宫前，摩诃池畔，春草绿盈把。
摸鱼儿·早春雪后柬云臣
作者：陈维崧
朝代：清

雪初乾、银僵玉偃，冰牙犹挂檐霤。㶁㶁春泥连巷陌，间者阔焉何久。君知否。闻说道、还京节镇喧刁斗。鼍吟兕吼。正万斛馀皇，千群组练，将压大江口。吾老矣，那顾涛飞山走。长自寻花问柳。春光满眼原非恶，况值小梅红逗。箫管奏。只可惜、檀槽金缕人非旧。催成皓首。待三市月华，六街灯放，同饮夜桥酒。
摸鱼儿·春雨哭远公
作者：陈维崧
朝代：清
体裁：词

怪连宵、暗风吹雨，伤心事竟如许。啼衫不恨分飞早，只恨论心何暮。溪畔路。昨岁里、善权艇系垂杨树。洞门把炬。正古寺苍凉，乱山葱翠，长啸落松鼠。沉思极，不是薤歌声误。从来易散难聚。衰年故国逢知己，天也把人轻妒。情最苦。记前日、文园一卷多情句。病中亲付。怕碎墨零纨，尘昏蠹损，和泪夜深抚。
摸鱼儿·春雨哭远公
作者：陈维崧
朝代：清

怪连宵、暗风吹雨，伤心事竟如许。啼衫不恨分飞早，只恨论心何暮。溪畔路。昨岁里、善权艇繫垂杨树。洞门把炬。正古寺苍凉，乱山葱翠，长啸落松鼠。沈思极，不是薤歌声误。从来易散难聚。衰年故国逢知己，天也把人轻妒。情最苦。记前日、文园一卷多情句。病中亲付。怕碎墨零纨，尘昏蠹损，和泪夜深抚。
摸鱼儿·清明感旧
作者：陈维崧
朝代：清
体裁：词

正轻阴、做来寒食，落花飞絮时候。踏青队队嬉游侣，只我伤心偏有。休回首。新添得、一堆黄土垂杨后。风吹雨溜。记月榭鸣筝，露桥吹笛，说着也眉皱。十年事，此意买丝难绣。愁容酒罢微逗。从今纵到岐王宅，一任舞衣轻斗。君知否。两三日、春衫为汝重重透。啼多人瘦。定来岁今朝，纸钱挂处，颗颗长红豆。
摸鱼儿·清明感旧
作者：陈维崧
朝代：清

正轻阴、做来寒食，落花飞絮时候。踏青队队嬉游侣，只我伤心偏有。休回首。新添得、一堆黄土垂杨后。风吹雨溜。记月榭鸣筝，露桥吹笛，说著也眉皱。十年事，此意买丝难绣。愁容酒罢微逗。从今纵到岐王宅，一任舞衣轻斗。君知否。两三日、春衫为汝重重透。啼多人瘦。定来岁今朝，纸钱挂处，颗颗长红豆。
摸鱼儿·澄江客舍水亭前有野鹤二日饮啄行潦中余伤其凌霄之质而辱在泥涂词以唁之
作者：陈维崧
朝代：清

倚西风、徘徊骋望，细流淰淰如许。月榭水轩临断岸，落木乱鸦无数。谁延伫。有两两幽禽、莎径频来去。柳阴深处。看满陂芦苇，一川葭菼，何计可留汝。思前事，处士亭栽梅树。岳阳楼枕湘楚。玉京碧海閒风景，何限吹笙伴侣。时已暮。剩满眼鸡群、哙等为公伍。相怜不语。笑古往今来，事多如此，且听夜窗雨。
摸鱼儿·莼
作者：陈维崧
朝代：清
体裁：词

忆家乡、此时节物，四围槲叶攒锦。沿湖小弄莼丝滑，已觉水香微渗。论食品。应不数、鸡酥羊酪侯门沈。流涎那禁。伴玉脍鲈腮，雪花盐豉，微雨小桥饮。长安道，惆怅愁潘瘦沈。谁忺涞酒初窨。粘匙凝碗知何限，绝忆吴娘烹饪。浑未审。笑洛下、季鹰归也还由恁。思他则甚。拚一夜西风，五湖船上，倦觅绿蓑枕。
摸鱼儿·莼
作者：陈维崧
朝代：清

忆家乡、此时节物，四围槲叶攒锦。沿湖小弄莼丝滑，已觉水香微渗。论食品。应不数、鸡酥羊酪侯门沈。流涎那禁。伴玉脍鲈腮，雪花盐豉，微雨小桥饮。长安道，惆怅愁潘瘦沈。谁忺涞酒初窨。黏匙凝盌知何限，绝忆吴娘烹饪。浑未审。笑洛下、季鹰归也还由恁。思他则甚。拚一夜西风，五湖船上，倦觅绿蓑枕。
摸鱼儿·题徐电发枫江渔父图
作者：陈维崧
朝代：清
体裁：词

问何人、生绡滑笏，皴来寂历如许。孤篷几扇西风底，滴尽五湖疏雨。垂弱缕。尽水蔓江荭、信意牵他住。寄声鲂鱮。总来固欣然，去还可喜，知我者鸥鹭。行藏事，不是如今才悟。浮名休再相误。人间多少金貂客，输却绿蓑渔父。谁唤渡。早万木酣霜、红到消魂处。湛湛枫树。又遥衬芦花，摇晴织暝，闹了半汀絮。
摸鱼儿·题徐电发枫江渔父图
作者：陈维崧
朝代：清

问何人、生绡滑笏，皴来寂历如许。孤篷几扇西风底，滴尽五湖疏雨。垂弱缕。尽水蔓江荭、信意牵他住。寄声鲂？。总来固欣然，去还可喜，知我者鸥鹭。行藏事，不是如今才悟。浮名休再相误。人间多少金貂客，输却绿蓑渔父。谁唤渡。早万木酣霜、红到消魂处。湛湛枫树。又遥衬芦花，摇晴织暝，闹了半汀絮。
摸鱼儿·题龚节孙仿橘图
作者：陈维崧
朝代：清

有兰陵、宁馨年少，风前玉树姚冶。缚茆树栅东溪畔，正傍樊川水榭。谁图画。画秋后、霜柑百颗高低亚。寒香噀射。拟楚颂名亭，追踪坡老，此意尽潇洒。人间世，总是蜗牛传舍。休矜文采儒雅。海田几遍栽桑后，万事虚舟飘瓦。蜀山下。有苏子祠堂、老木曾连把。如今尽也。便结得亭成，他年志遂，后日谁怜者。
散馀霞·十六夜即景
作者：陈维崧
朝代：清

昨宵皓月凉于粉，浸万家蝉鬓。花下几两车儿，翠盈盈偏稳。今夜红灯成阵，被雨丝淹尽。一只银鸭床头，镇厌厌春困。
新安陈仲献（名策）客蜀总戎幕府，尝赎一俘
作者：陈维崧
朝代：清

天畔蚕丛路。记当日、锦城丝管，华阳士女。一自愁云霾蜀栈，飞下桓家宣武。有多少、花钿血污。十万娥眉齐上马，过当年、花蕊题诗处。葭萌驿，鹃啼苦。春宵高宴元戎府。明月下、玉容暗淡，有人低诉。妾本成都良家子，叹息鸾分钗股。客亦为、泪零如雨。掷去黄金归破镜，问德言、还识菱花否？吾事毕，拔身去。
新荷叶·新霁郊外纪游
作者：陈维崧
朝代：清

日丽风柔，水边天气鲜新。闲坐斜桥，数完几折溪痕。酒旗戏鼓，怯馀寒、未满前村。小红乍乳，莺声一巷才匀。节过收灯，风光尚未逾旬。粉糁疏篱，谁家香玉粼粼。雏晴嫩霁，似垂髫、好女盈盈。江南烟景，殢人尤在初春。
新荷叶·本意
作者：陈维崧
朝代：清

绿缬成帷，江妃纤手初纫。叠遍钱钱，较花饶有清芬。莲舟出浦，水云宽、碧到无痕。娇擎翠盖，彩鸳稳护腰身。风起青蘋，才低旋举缤纷。戏洒泉珠，侧盘泻玉倾银。摘时须早，怕秋来、最不宜人。后湖衰柳，同他一样消魂。
新荷叶·踰天长郭门里许，修堤被渚，高榆荫街，隔水一亭，曰放生池。芰荷沙鸟，颇极幽映，歇马徘徊，赋词寄兴
作者：陈维崧
朝代：清

席帽炎途，长征事与心违。歇马溪桥，拍波水鸟斜飞。林皋幽邈，凉如雨、乱点人衣。曲潭脩坂，新荷短芰成围。白板双扉，茶烟轻飏渔矶。小店雏莺，江南景未全非。被他重唤，扬州梦、往事依稀。蜀冈凝黛，迢迢送我难归。
新荷叶·采莲
作者：陈维崧
朝代：清

水郭开奁，酿成一片湖光。翠盖亭亭，扶他几队红妆。谁家女伴，采莲歌、竞下横塘。吹来笑语，竟川雾鬓风裳。日暮归来，画船犹剩馀香。此际冰轮，天边又送新凉。觅莲得藕，心儿苦、隐隐商量。今宵莲子，劈来生怕空房。
新雁过妆楼·再咏糊窗
作者：陈维崧
朝代：清

几扇疏棂，玲珑处、檀笺粉茧糊成。夜来微雪，掩映更觉晶瑩。做就贮愁函梦地，生疏踏月拗花情。凭遮藏，偏被严飙，送到残更。生平齑盐井臼，记欣然同听，败纸齐鸣。今番燠馆，无奈一倍凄清。无聊拈毫弄墨，倩小字、斜行春蚓萦。閒题咏，把雪窗涴遍，何用通明。
新雁过妆楼·再咏糊窗
作者：陈维崧
朝代：清
体裁：词

几扇疏棂，玲珑处、檀笺粉茧糊成。夜来微雪，掩映更觉晶莹。做就贮愁函梦地，生疏踏月拗花情。凭遮藏，偏被严飙，送到残更。生平齑盐井臼，记欣然同听，败纸齐鸣。今番燠馆，无奈一倍凄清。无聊拈毫弄墨，倩小字、斜行春蚓萦。閒题咏，把雪窗涴遍，何用通明。
新雁过妆楼·围炉
作者：陈维崧
朝代：清

昨梦偷归，栏干外、雪花吹满帘衣。门庭萧寂，绿窗景未全非。榾柮乍红茶半熟，山妻绕膝小牢之。剧喧阗，竞询狂客，江畔归期。槛前小梅映水，被谁弹香粉，浅著横枝。佛灯傩鼓，想应岁序旋移。景阳钟声暗动，又官烛、更深欲灭时。蘧然醒，笑红炉纵好，却不成围。
新雁过妆楼·围炉
作者：陈维崧
朝代：清
体裁：词

昨梦偷归，阑干外、雪花吹满帘衣。门庭萧寂，绿窗景未全非。榾柮乍红茶半熟，山妻绕膝小牢之。剧喧阗，竞询狂客，江畔归期。槛前小梅映水，被谁弹香粉，浅着横枝。佛灯傩鼓，想应岁序旋移。景阳钟声暗动，又官烛、更深欲灭时。蘧然醒，笑红炉纵好，却不成围。
新雁过妆楼·虎邱感旧
作者：陈维崧
朝代：清

绀殿雕轩，千人石、夜深曾记同游。一天皓月，和烟罨住长洲。谁奏定风波一曲，玉簪轻卸节秦讴。蘸霜毫，题名偏向，青粉墙头。重来莓苔蚀遍，更风吹雨打，往事都休。回廊坼尽，数行难觅银钩。池边重窥绝壑，只老树、斜眠压酒楼。回船好，趁笛声未紧，归伴沙鸥。
方竹杖歌为莱阳董樵赋
作者：陈维崧
朝代：清

山东董樵忽见访，入门手持方竹杖。我亦生平屠狗人，对此苍然屹相向。董樵董樵真吾徒，胸中豪气无时无。谈兵肯事东诸侯，作骚直学屈大夫。翻然南下浮东吴，亦复窈窕寻仙都。广陵城外秋风冽，黄须半作猥毛磔。唤我同登大酒楼，此竹由来为予说。今年三月游金华，丹梯绀壁凌朱霞。采芝偶入乌伤地，看竹闲过卫铄家。此竹檀栾不易得，爱之拍手徒咨嗟。倪家女子非恒流，知有人间韩伯休。斸来恰赠一竿竹，伴我名山禽向游。我闻此言挥百杯，醉余不合成悲哀。潇湘斑竹竟谁在，九疑荒冢生苍苔。况闻官军大战胜，今年邛杖西南来。方圆枘凿不相入，尔持此杖胡为哉？劝君携归玉女盆前住，不尔此杖骁腾作龙去。
无愁可解·题桢伯诗词卷尾用黏影词韵
作者：陈维崧
朝代：清
体裁：词

记少日、从君使健笔。如风蛟螭盘攫。更短衣破帽，横穿欲度绝漠。蹴鞠弹筝豪士约。抚掌轰轰笑乐。似阿黑、一辈人，裂眦奋袖，神色甚恶。讵料沦落关河，将冶习狂名，一朝除却。笑古今青史，细碎浑如蜹脚。让馀子、累累若若。只佳句、清抵空山夜泉，剪灯读、睡难着。
无愁可解·题桢伯诗词卷尾用黏影词韵
作者：陈维崧
朝代：清

记少日、从君使健笔。如风蛟螭盘攫。更短衣破帽，横穿欲度绝漠。蹴鞠弹筝豪士约。抚掌轰轰笑乐。似阿黑、一辈人，裂眦奋袖，神色甚恶。讵料沦落关河，将冶习狂名，一朝除却。笑古今青史，细碎浑如蜹脚。让馀子、累累若若。只佳句、清抵空山夜泉，剪灯读、睡难著。
无闷·春日见城上游女甚盛戏作此词
作者：陈维崧
朝代：清

绮陌芉眠，上日妖冶，弥望玉楼金埒。正挑菜年光，湔裙时节。阵阵内家车子，漾绡帏、吹乱千堆雪。无人处，悄把春纤小揭，都无分别。络绎。碾香尘，铺玉席。总向子城斜处，女墙弯里，惹人怜惜。此际春心愁绝。愁九十、春光如过隙。那堪轻暝轻寒，朝来想作寒食。
无闷·益都冯相国夫人饮我以太和春赋此奉谢
作者：陈维崧
朝代：清

履道坊西，独乐园中，朝散沙堤似水。拥绛帐生徒，青州从事。唤取鸬鹚杓到，付侍立、清清小童洗。咬春说饼，满船药玉，几瓯冰蚁。风味。倩谁拟。似梅瘦春湖，茶香官焙。尽濡甲郫筒，逊伊清绮。曲部休嘲户小，也浮白、卷波如渴骥。看泻向、粉盎霜瓷，一色白泱泱地。
无闷·醉后排闷作
作者：陈维崧
朝代：清

长此安穷，定复不急，世事纷纷虎鼠。笑狐尽带铃，荷偏成柱。终日屋梁仰面，便著书、万卷谁怜汝。休自喜，当日马中赤兔，人中吕布。无补。莫相疑，徒自苦。今日一钱不值，李蔡下中，曾何足数。且作槃中快舞。更单绞、岑牟祢生鼓。戏问君得哀梨，定当蒸食与否。
早发望亭
作者：陈维崧
朝代：清

水宿弭旅情，挂席愆宾饯。泄云映寒涘，绪风扇轻艑。暝增梁溪深，霁觉胥台缅。棹歌写风波，群动互辗转。沙鸨伫空明，江菼覆清浅。红泉雨后流，白露草间泫。周览虽言烦，幽默亦云阐。远望姑苏城，绮罗若在眼。舞基想馀粉，歌梁痗遗啭。餐霞趣未慰，折麻务堪践。寄谢区中缘，扬舲恣婉娈。
早梅芳近·咏玉蝶梅
作者：陈维崧
朝代：清

整偏佳，斜更好，风格那能到。粉笺欲赋，除是多才李清照。亭亭情意厚，袅袅腰肢小。正入春阴重，白处妆楼晓。梦无凭，愁不了，从古江南道。天寒日暮，此意惟花堪共表。文犀慵再掠，金鸭羞轻抱。撚梅花，今年驿使杳。
明月逐人来·惠山山麓谒睢阳祠
作者：陈维崧
朝代：清
体裁：词

坏廊径仄，哀湍响激。松杉外、层层夜色。悲歌南八，箭着浮图甓。铁像贺兰苔涩。斟得一杯，黛沈几瓯茗汁。依稀见、云旗下食。恰逢泓底，龙啸潭风急。又认戍楼闻笛。
明月逐人来·惠山山麓谒睢阳祠
作者：陈维崧
朝代：清

坏廊径仄，哀湍响激。松杉外、层层夜色。悲歌南八，箭著浮图甓。铁像贺兰苔涩。斟得一杯，黛沈几瓯茗汁。依稀见、云旗下食。恰逢泓底，龙啸潭风急。又认戍楼闻笛。
映山红慢·竹菇用湘瑟词咏石榴韵
作者：陈维崧
朝代：清

三月厨娘，乍榨就、桃花茜醋。恰园后篱边，几丛新长，胭脂三五。湘娥竹下啼猩雨。洒鹃痕映空山暮。算风味世上，侯鲭禁脔应妒。山馆下、极望嫣然，早已向、幽窗催句。正此际、太常斋日，小摘珊瑚一树。浣馀还怕芳香损，倩筠篮把红鲜护。傍阑干住。误飞下、衔花燕羽。
春云怨·泛舟过显德寺逢友人同坐僧寮茶话
作者：陈维崧
朝代：清

春山六幅。和山前春水，朝来齐绿。指点前村古寺，隔水经幡烟际矗。竟买蜻蜓，斜穿略彴，摇皱溪梢一痕玉。隐隐钟声，迢迢僧语，风亚半墙竹。遥青媚寺添幽独。意中人恰到，吟情倍足。小院松涛又将熟。笑向空王，十载尘襟，一时尽沐。斜日归庄，落红成陈，依旧閒愁万斛。
春从天上来·壬子元夕
作者：陈维崧
朝代：清

梁宋飘零。卧酂邑残桥，下县荒亭。闻道今夜，海碧天青。人世几度曾经。想半生踪迹，欢娱短、愁绪星星。搅离肠，更翻阶急雨，只是淋铃。回思春桥夜市，对盏盏星毬，扇扇银屏。唤马前情，窥帘旧事，此际有影无形。算除非梦里，重相见、巫女湘灵。梦还醒。五更作响，半榻灯荧。
春从天上来·寿玉峰徐太母同青际赋
作者：陈维崧
朝代：清

林涧逶迤，正翠陌才晴，绿水微波。昨夜月里，群玉山头，无数凤舞鸾歌。恰霓裳入破，天风紧、音节柔和。簇华筵，更禽啭迦陵，花雨鬘陀。阶前宫袍作队，都不是寻常，兽锦龙梭。百岁红萱，三枝琼树，天边乐事谁过。向蓬莱西笑，碧海事、别后如何。问姮娥。蟠桃开处，依旧红么。
春从天上来·钱塘徐野君王丹麓来游阳羡余以浪迹梁溪阙焉未晤词以写怀
作者：陈维崧
朝代：清

烟月杭州。记徐卓当年，诗酒风流。水市露井，桂桨莲舟。老铁吹裂龙湫。奈十年一梦，断桥上、落叶飕飕。恨年来，只无情皓月，犹挂湖头。王郎清歌绝妙，邀白发词人，同下长洲。瑟瑟丹枫，濛濛白雁，秣陵总不宜秋。叹龙峰归后，人去远、烟缆难留。漫登楼。数枝残菊，还替人愁。
春光好·桐川道中作
作者：陈维崧
朝代：清

鴶鵴叫，戍楼平，漆灯明。一路春田四月、少人耕。恶木丛中古驿，乱山缺处孤城。安得短衣看射虎、过残生。
春夏两相期·初夏同友人东郊外访吴绳圃园居
作者：陈维崧
朝代：清

有罗罗、水烟千顷。夜来初浣篱径。紫艳红芳，屋角墙头相映。草香小巷入都迷，竹暗层扉敲谁应。浅漾风帘，爱他草阁，居然舴艋。幽栖不似尘境。只閒驱菊蠹，小除松瘿。湿翠难名，到此万缘真冷。牙签乱插道书香，板桥对掩僧庐靓。惆怅曾分，半榻莺声，一杯花影。
春夏两相期·王家营客店排闷
作者：陈维崧
朝代：清

古黄河，噌吰鞺鞳。千片苇花飒飒。何事冲炎，爱把软红尘踏。舞衫歌扇总生疏，马客饼伧空拉杂。弹罢哀筝，倾来浊酒，自相酬答。何门珠履堪趿。且燕秦齐赵，骑牛荷锸。自笑平生，不惯纵横捭阖。闷来车转腹中轮，狂时剑动亲身匣。莫管今宵，茅店荒凉，鸡声呜邑。
春夜听客弹琵琶，作《隋唐评话》。
作者：陈维崧
朝代：清

雨滴梅梢，雪消蕙叶，入春难得今宵暇。倩他银甲凄清，铁拨纵横，声声迸碎鸳鸯瓦。依稀长乐夜乌啼，分明湓浦邻船话。腕下，多少孤城战马，一时都作哀湍泻。今日黑闼营空，尉迟杯冷，落叶浮清灞。百年青史不胜愁，两行银烛空如画。
春愁
作者：陈维崧
朝代：清

蝉鬓隔花阴，香肌压翠衾，风前一笑掷千金。记得那时明月底，刚半线，露丹襟。银钥杳沉沉，朱楼阻信音，流莺啼破绿窗深。清泪未弹红泪滴，流不了，到如今。
春日偶过亳村故居
作者：陈维崧
朝代：清

前村里，落梅阵阵风起。旧家池馆暂经过，玉栏漫倚。粉英也为主人来，雨中和泪梳洗。画檐损，月榭圮。蘼芜蛱蝶盈砌。颓垣败井剧关心，那能遣此。赚人连夜卸烟帆，半篙埋怨春水。一天丝雨洒不止，总难忘旧日邻里。只有点波燕子，上雕梁、絮语墨花帘底，似话王家当年事。
春日吴阊杂诗
作者：陈维崧
朝代：清

春欲寒时雨正浓，小楼残烛话重重。关山兄弟飘零后，同听吴江晓寺钟。
春日范龙仙前辈相约读书芝兰堂长句奉赠兼呈宋既庭李西渊金谷似王升吉钱宫声韩元少诸子
作者：陈维崧
朝代：清

四十男儿学干谒，朝游江淮暮吴越。漫将衣食累朱门，讵有文章动金阙。倦游屡岁赋归欤，故人相值还唏嘘。劝我莫作千里客，留我共读三冬书。忆别吴阊一年久，为我糟床压春酒。入座争迎作赋才，当筵更觅弹筝手。酒酣慷慨唤奈何，风光一往如流波。女坟湖北莺犹少，短簿祠南雨正多。君家奇书一千轴，锦袱牙签光历碌。愿随潘左伴青缃，羞与金张斗华毂。嗟余短鬓日苍浪，太息忧来未可忘。鼓挝马槊差亦得，若问读书非我长。
春景和少游原韵
作者：陈维崧
朝代：清

今年愁似柳丝长，春宵梦断昭阳。杏花著雨隔帘香，瘦不长妆。十载流连蜂蝶，半生沦落湖湘。残红几斛扑衣裳，和泪同量。
春暮半塘小泊
作者：陈维崧
朝代：清

水榭枕官河，朱栏倚粉娥。记早春、栏畔曾过。开着绿纱窗一扇，吹钿笛，是伊麽？无语注横波，裙花信手搓。怅年光、一往蹉跎。卖了杏花挑了菜，春纵好，已无多。
春暮杂忆和彭羡门韵
作者：陈维崧
朝代：清

渚鸟汀花各自愁，清江一别两经秋。东皇枉费无边绿，搓得溪头似鸭头。
春杪同诸子饮刺梅园古松下
作者：陈维崧
朝代：清

晨兴思出游，茫然惑所向。或云刺梅园，景物颇萧旷。入门苔色净，到眼杂花放。杯来互沈吟，兴剧迭歌唱。两年缚朝衫，小心事卿相。同袍四五人，各各色惆怅。春山未得归，遇酒且跌宕。君看落红堆，下有昔人葬。及今不作达，后此欲谁望。老松无赖极，横若攫拿状。我时倚酒豪，竟上骑其项。龙鳞陡相嗔，鼓作天风浪。
春霁·春寒拨闷作
作者：陈维崧
朝代：清

三月吴天那肯碧。带暝连阴做黑。帘阁空凭，角巾长垫，心事对谁人说。寻寻觅觅。城南行遍还城北。向甚处问取，酒旗歌扇旧踪迹。算是除却社燕堂前，今朝更无一个相识。闷无聊、豪情不禁，当街倚醉拓金戟。一任酒狂喧巷陌。怎奈易醒，不如归拥罗衾，恹恹睡过，一年寒食。
春风袅娜·正月十二日同陆翼王宋既庭吴志伊庆百徐大文叶九来道子李秋森游白塔旃檀诸寺
作者：陈维崧
朝代：清

被东风入户，唤作春游。新霁动，峭寒收。望峥泓太液，龙堂凤艒，参差上苑，碧甃铜沟。元夜风光，天家亭馆，树已将花人少愁。帽影带晴薰御陌，鞭丝和暖糁皇州。经过旃檀绣刹，莲幢芝盖，行人说、翠辇常留。金犊稳，雪蛾柔。一车莺燕，十里骅骝。旧族崔卢，花翎茜袖，新妆秦虢，秀鬋明眸。独怜高处，有塔铃碎语，当年此地，辽后妆楼。
春风袅娜·正月十二日同陆翼王宋既庭吴志伊庆百徐大文叶九来道子李秋森游白塔旃檀诸寺
作者：陈维崧
朝代：清
体裁：词

被东风入户，唤作春游。新霁动，峭寒收。望峥泓太液，龙堂凤艒，参差上苑，碧甃铜沟。元夜风光，天家亭馆，树已将花人少愁。帽影带晴薰御陌，鞭丝和煖糁皇州。经过旃檀绣刹，莲幢芝盖，行人说、翠辇常留。金犊稳，雪蛾柔。一车莺燕，十里骅骝。旧族崔卢，花翎茜袖，新妆秦虢，秀鬋明眸。独怜高处，有塔铃碎语，当年此地，辽后妆楼。
春风袅娜·甲寅元夜
作者：陈维崧
朝代：清
体裁：词

记旧时元夜，月挂红楼，钗影乱，笑声柔。火蛾儿、簇着凝妆艳粉，轻盈妖冶，打块成毬。的的春娇，溶溶夜景，夹路银花烂不收。一曲紫绡催薄醉，六街绛蜡试清讴。谁料一天冰彩，化为丝雨，随风去、洒遍皇州。萦蝶翅，困莺喉。谁家抛盏，何处藏阄。微雪犹零，怕沾鞋印，碧云未合，莫上帘钩。风光非旧，叹传柑佳会，今年换做，万里边愁。
春风袅娜·甲寅元夜
作者：陈维崧
朝代：清

记旧时元夜，月挂红楼，钗影乱，笑声柔。火蛾儿、簇著凝妆艳粉，轻盈妖冶，打块成毬。的的春娇，溶溶夜景，夹路银花烂不收。一曲紫绡催薄醉，六街绛蜡试清讴。谁料一天冰彩，化为丝雨，随风去、洒遍皇州。萦蝶翅，困莺喉。谁家抛盏，何处藏阄。微雪犹零，怕沾鞋印，碧云未合，莫上帘钩。风光非旧，叹传柑佳会，今年换做，万里边愁。
昭君怨·咏柳
作者：陈维崧
朝代：清

谁把软黄金缕，袅在最临风处。低蘸绿波中，太濛濛。愁杀花花絮絮，半是风风雨雨。一树倍堪怜，寺门前。
昼锦堂·清明后一日同纬云重上玉峰积阴乍霁春女甚盛词以纪游
作者：陈维崧
朝代：清

昨日浓阴，今朝新霁，戏鼓歌扇相宜。一路花摇绮幰，草暗金羁。空园秋千犹未拆，小楼香粉已全施。春山畔，绕涧萦岩，顿添无数钗笄。离离。城上寺，墙外店，和烟著水参差。翻借通明帘子，映出纤肌。堤边丝柳飘成梦，桥头新月鉴于眉。无情绪，独对裙边蝴蝶，细语移时。
昼锦堂·清明后一日同纬云重上玉峰积阴乍霁春女甚盛词以纪游
作者：陈维崧
朝代：清
体裁：词

昨日浓阴，今朝新霁，戏鼓歌扇相宜。一路花摇绮幰，草暗金羁。空园鞦韆犹未拆，小楼香粉已全施。春山畔，绕涧萦岩，顿添无数钗笄。离离。城上寺，墙外店，和烟着水参差。翻借通明帘子，映出纤肌。堤边丝柳飘成梦，桥头新月鉴于眉。无情绪，独对裙边蝴蝶，细语移时。
昼锦堂·述怀和蘧庵先生韵
作者：陈维崧
朝代：清

我所思兮，旁无人者，长啸离墨之阳。时复读书万卷，纵博千场。悲来直携横槊舞，兴来还取素琴张。谁相识，只有当年，郭翁伯郅君章。石梁。瀑布下，神仙窟，中饶雁鹜馀粮。我愿结庐注易，梯几焚香。身骑白鹤朝蓬苑，手斟丹液炼飞光。沈吟久，此意茫然未遂，斜日徒黄。
昼锦堂·述怀和蘧庵先生韵
作者：陈维崧
朝代：清
体裁：词

我所思兮，旁无人者，长啸离墨之阳。时复读书万卷，纵博千场。悲来直携横槊舞，兴来还取素琴张。谁相识，只有当年，郭翁伯郅君章。石梁。瀑布下，神仙窟，中饶雁鹜馀粮。我愿结庐注易，梯几焚香。身骑白鹤朝蓬苑，手斟丹液炼飞光。沉吟久，此意茫然未遂，斜日徒黄。
暗香·吴静安姑丈临风阁上赏梅
作者：陈维崧
朝代：清

玉堂人物。况阶前琼树，一枝先发。近手花欹，小倚晴楼汎香雪。料理茶铛棋局，更乍破、蛟冰芳冽。恰糁入、片片繁英，和取索郎啜。幽绝。恁时节。又脆管娇丝，隔垣低揭。红缄半拆。脉脉相看倍亲切。若待盈枝烂熳，怕误了、人生作达。薄醉也，压帽是，一堆粉月。
暗香·柬竹逸讯荫绿轩前梅花消息
作者：陈维崧
朝代：清
体裁：词

晓寒正侧。怅今春天气，连朝如墨。郭外小桥，几树红香受寒勒。况是风前水畔，有多少、明妆倾国。也伴着、细雨轻烟，零乱翠帘隙。悽寂。正小极。似十五玉娥，舞困无力。僧楼伎席。记得常年暗香积。谁料误他花信，偏则惹、粉腮轻湿。问甚日，含笑觑，素英狼籍。
暗香·柬竹逸讯荫绿轩前梅花消息
作者：陈维崧
朝代：清

晓寒正侧。怅今春天气，连朝如墨。郭外小桥，几树红香受寒勒。况是风前水畔，有多少、明妆倾国。也伴著、细雨轻烟，零乱翠帘隙。悽寂。正小极。似十五玉娥，舞困无力。僧楼伎席。记得常年暗香积。谁料误他花信，偏则惹、粉腮轻湿。问甚日，含笑觑，素英狼籍。
暗香·栀子花下有感
作者：陈维崧
朝代：清
体裁：词

夜窗全黑。被一株栀子，凝来通白。拂水着烟，轻袅风枝送香雪。三十年前往事，曾记在、康崇坊宅。见小玉、罗袂亭亭，含笑趁凉摘。今夕。重露滴。总一任好花，满院狼籍。暗巡花侧。不见裙痕并鞋迹。提起同心两字，人正隔、银墙千尺。花在手，谁戴也，碎挼花掷。
暗香·栀子花下有感
作者：陈维崧
朝代：清

夜窗全黑。被一株栀子，凝来通白。拂水著烟，轻袅风枝送香雪。三十年前往事，曾记在、康崇坊宅。见小玉、罗袂亭亭，含笑趁凉摘。今夕。重露滴。总一任好花，满院狼籍。暗巡花侧。不见裙痕并鞋迹。提起同心两字，人正隔、银墙千尺。花在手，谁戴也，碎挼花掷。
曲游春·上巳修承招同诸子修禊
作者：陈维崧
朝代：清
体裁：词

昨夜风吹雨，恰晴光早绣，正好修禊。弄碧垂杨，倚斜桥招手，邀人水戏。洛浦风光丽。况满座、安期千里。一樽故国心情，三月丽人天气。小苑露桃开未。正红萼犹含，枝上轻缀。几度花前，趁閒身正健，祗须沉醉。莫管金鞭坠。酩酊也、斜阳归骑。尚遇无数罗裙，盈盈挑荠。
曲游春·上巳修承招同诸子修禊
作者：陈维崧
朝代：清

昨夜风吹雨，恰晴光早绣，正好修褉。弄碧垂杨，倚斜桥招手，邀人水戏。洛浦风光丽。况满座、安期千里。一樽故国心情，三月丽人天气。小苑露桃开未。正红萼犹含，枝上轻缀。几度花前，趁閒身正健，祇须沈醉。莫管金鞭坠。酩酊也、斜阳归骑。尚遇无数罗裙，盈盈挑荠。
曲游春·花朝
作者：陈维崧
朝代：清

秾春无限好，正云剪春罗，水铺明镜。满目红芳，记淡烟斜日，江南时景。红板桥西路，有万缕、绿杨拖径。更怜次第风光，巧斗吴娘花胜。回首夭桃露井。忆檀板银罂，那时偎并。人在花朝，有婵娟姿格，玲珑情性。自后堂分袂，长则是、如酲似病。可惜憔悴兰成，凄凉家令。
最高楼·登原白斋中露台
作者：陈维崧
朝代：清

阑干外，淼淼暮云平，叠叠乱峰生。六街灯火烟中没，万家帘幕雪中晴。好楼居，吟不就，画难成。弄一会、桓伊天际笛，蜡一会、嵇康林下屐，怜故国，笑浮名。兴酣便拟骖鸾去，酒狂乍可御风行。俯尘寰，青一点，月三更。
月上海棠 游顾龙山 山在金沙城外相传明太祖曾驻跸此山
作者：陈维崧
朝代：清

一拳小结青莲瓣。有离离、金刹铺烟阪。闻说当年，翠华巡、朱旗暗卷。残碑在，摇落空扪苔藓。京江北固千秋显。傍南朝、易惹伤春眼。何似埋名，却依然、丹崖苍巘。春花落，莺啭空山斋馆。
月下笛·本意
作者：陈维崧
朝代：清

今夕何年，满天皓魄，一轮圆碧。露桥水驿。谁向风前喷笛。趁关山、河汉夜凉，故将凤竹悽倦客。正寒潭峭岸，离乡年少，凭江船侧。当初曾记，趁寒食梨花，醉平阳宅。念奴璚管，碎把画梁尘劈。到如今、漂流路岐，西风落叶无相识。月生烟，生怕铁龙，归海何处觅。
月中桂·咏丹桂
作者：陈维崧
朝代：清

月姊妆成，向银河浅湾，自泻脂盝。红芳潋滟，早西风筛上，几堆金粟。绯衣梳裹好，乍卸却、厌禳妆束。偏罩秋篱外，望来绝似，雁背夕阳幅。累累绛绡微蹙。爱珑璁细缬，相间黄玉。枝头桂父，想夜来微醉，脸霞初足。仙翁颜渥赭，带笑睨、孀娥幽独。缥缈天香满，银蜍捣来丹臼熟。
月华清·为蒋元肤催妆
作者：陈维崧
朝代：清

犀盒偷春，鹅笙沸夜，曲栏花睡初醒。荀鸭微红，不许晚寒犹剩。看门外、绛烛双笼，正楼上、麝巾低凭。红定。算全然不似，旧时三径。寄语酒徒蒋济，总北酿清芬，休教酩酊。渐觉帝城，玉漏隔花催暝。怪何处、北阮疏狂，约来朝、西山寻胜。谁应。只推言且待，雪残冰净。
月华清·为蒋元肤催妆
作者：陈维崧
朝代：清
体裁：词

犀盒偷春，鹅笙沸夜，曲栏花睡初醒。荀鸭微红，不许晚寒犹剩。看门外、绛烛双笼，正楼上、麝巾低凭。红定。算全然不似，旧时三径。寄语酒徒蒋济，总北酿清芬，休教酩酊。渐觉帝城，玉漏隔花催瞑。怪何处、北阮疏狂，约来朝、西山寻胜。谁应。只推言且待，雪残冰净。
月华清·十三夜舟泊望亭对月有作
作者：陈维崧
朝代：清

寂历烟汀，微茫水驿，尚隔吴山半舍。懒慢长年，何不使船如马。捣香齑、红糯微斟，靠锦树、绿帆初卸。吟写。听吴娘水调，旧愁重惹。惆怅欢娱难借，似漂泊江天，客舟閒话。冰彩无情，偏向愁边乱泻。想连天、枫叶芦花，问何处、蝉钿罗帕。今夜。料王珣宅畔，风光如画。
月华清·病榻閒情为阎牛叟赋
作者：陈维崧
朝代：清

画尺吟瓢，笛床茗椀，屏当娟楚如昨。记得前秋，满院西风斜削。绽三朵、五朵疏花，映一层、两层帘阁。墙角。课獠奴棕帚，桐阴閒缚。惯剪残灯读史，惹清狂夫婿，聊萧相谑。今古干卿底事，祇须烧却。便尘世、小住为佳，奈心情、年来偏恶。黄鹤。竟骑他奔入，月中偷药。
月华清·病榻閒情为阎牛叟赋
作者：陈维崧
朝代：清
体裁：词

画尺吟瓢，笛床茗碗，屏当娟楚如昨。记得前秋，满院西风斜削。绽三朵、五朵疏花，映一层、两层帘阁。墙角。课獠奴棕帚，桐阴閒缚。惯剪残灯读史，惹清狂夫婿，聊萧相谑。今古干卿底事，祗须烧却。便尘世、小住为佳，奈心情、年来偏恶。黄鹤。竟骑他奔入，月中偷药。
月华清·读芙蓉斋集有怀宗子梅岑并忆广陵旧游
作者：陈维崧
朝代：清

漠漠閒愁，濛濛往事，胜似柳丝盈把。记解春衣，曾宿扬州城下。粉墙畔、谢女红衫，菱塘上、萧郎白马。月夜。正游船争取，绿纱窗挂。如今光景难寻，似晴丝偏脆，水烟终化。碧浪朱栏，愁杀隔江如画。将半帙、南国香词，做一夕、西窗閒话。吟写。被泪痕占满，银笺桃帕。
月当听·虎邱中秋柬蘧庵先生用梅溪词韵
作者：陈维崧
朝代：清

碧海此夜冰轮满，龙堂老铁，吹裂波心。斜倚广寒一望，兔窟清深。照彻吴王宫殿，遍临街、帘子漾绡金。更多少、伎船灯火，水寺讴吟。茶铛正稳皋桥畔，好风光、摘船试约閒寻。月底半塘哗笑，百沸潮音。檀板竞从石场斗，桂花都上帽檐簪。如觅我听歌处，在斟酌桥阴。
月照梨花·送纬云弟渡江之广陵
作者：陈维崧
朝代：清

铁瓮隐隐，怒涛滚滚。簸宋掀梁，淘吴洗晋。谁泛水调清讴。是邻舟。望中一抹斜阳恨。可怜消尽、六代金粉。老夫还记旧扬州。红袖悠悠。满江楼。
月边娇·己未长安元夕
作者：陈维崧
朝代：清

元夜年时，记水榭狂游，驿桥閒趁。梅梢月上，楼檐灯挂，媚蝶闹蛾成阵。春泥松软，镂十里、凤城鞋印。小门残火，见多少、澹妆轻粉。如今独客京华，料还怪我，归期难准。金钱浪掷，紫姑羞卜，长自盼人书信。晚寒偏嫩。悄地向、冰蟾低问。清辉何苦，照一宵潘鬓。
有有令·咏画眉鸟
作者：陈维崧
朝代：清

风柔日媚。一盏小金笼，绣帘深处坠。红苣同心结，紧绾在、东风里。最愁他、点径蜻蜓，衔泥燕子，往来容易。娇影闲临渌水。倩小玉、摘相思子。好把猧儿打去，休搅春宵睡。隔花悄唤名字。远山卓氏，错认做、画眉郎至。
望明河 丁巳七夕玉峰作 明日立秋
作者：陈维崧
朝代：清

冰轮尚缺。已耿耿流辉，盈阶铺雪。潭子空香，较莲子清芬，两般谁冽。荒唐稗史话，认做是、鹊桥佳节。惹无数、楼上穿针儿女，凭阑低说。风前老颠欲裂。问青海几处，玉台银阙。明日西风，怕点上许多，无情华发。碧箫吹来破，又跃入、龙堂变精铁。唤他起、须伴狂奴，醉舞冷光潜掣。
望梅·春城望纸鸢
作者：陈维崧
朝代：清

夹衣初飏。渐梅须坠粉，桃腮堆绛。鸭头波、倒浸春云，风日美、一天纸鸢都放。队队儿童，竞喧笑、绿杨门巷。正偷将残线，趁取新晴，恣情游赏。将扶乍低旋漾。把溪烟搅碎，晴空扑响。漫掠他、青粉墙西，惹翠袂遥凭，红闺凝望。急景难淹，又天半、夜灯初上。见火蛾旋绕，飞下雪梨十丈。
望江南 其一 商邱杂咏五首
作者：陈维崧
朝代：清
体裁：词

商丘忆，忆煞冶游人。㔩叶绿鞲檠兔鹘，闹花锦袋贮鹌鹑。飞鞚逐黄尘。
望江南 其七 岁暮杂忆十首
作者：陈维崧
朝代：清
体裁：词

江南忆，忆杀到如今。白玉堂深人一笑，真珠帘煖夜千金。十载尚关心。
望江南 其三 商邱杂咏五首
作者：陈维崧
朝代：清
体裁：词

商丘忆，马客似幽凉。枣子集头调犬路，木兰庙角斗鸡场。自许尽轻狂。
望江南 其二 商邱杂咏五首
作者：陈维崧
朝代：清
体裁：词

商丘忆，绮席笑颜酡。脆滑韭芽黄胜靥，松圆粔籹白于罗。扶路酒人多。
望江南 其二 寄东皋冒巢民先生并一二旧游十首
作者：陈维崧
朝代：清
体裁：词

如皋忆，忆得暮云天。着醋红蛏经酒脆，带糟紫蛤点羔鲜。日日醉花前。
望江南 其五 商邱杂咏五首
作者：陈维崧
朝代：清
体裁：词

商丘忆，春景浩无涯。坐上一尊桑落酒，门前千亩牡丹花。踞坐拨筝琶。
望江南 其四 商邱杂咏五首
作者：陈维崧
朝代：清
体裁：词

商丘忆，梳裹胜江淮。青漆车儿垂绣幔，乾红靴子隐弓鞋。相遇宋城隈。
望江南 商邱杂咏五首 其一
作者：陈维崧
朝代：清

商邱忆，忆煞冶游人。㔩叶绿鞲檠兔鹘，闹花锦袋贮鹌鹑。飞鞚逐黄尘。
望江南 宛城五日追次旧游漫成十首 其一
作者：陈维崧
朝代：清
体裁：词

重五节，记得在金陵。绿水没腰连夜雨，锦帆衔尾半河灯。往事思腾腾。
望江南 寄东皋冒巢民先生并一二旧游十首 其一
作者：陈维崧
朝代：清
体裁：词

如皋忆，最忆小三吾。隔水红墙春冉冉，拍波绿箬雨苏苏。隐几一愁无。
望江南 寄东皋冒巢民先生并一二旧游十首 其二
作者：陈维崧
朝代：清

如皋忆，忆得暮云天。著醋红蛏经酒脆，带糟紫蛤点羹鲜。日日醉花前。
望江南 岁暮杂忆十首 其一
作者：陈维崧
朝代：清
体裁：词

江南忆，忆得上元时。人斗南唐金叶子，街飞北宋闹蛾儿。此夜不胜思。
望江南 岁暮杂忆十首 其七
作者：陈维崧
朝代：清

江南忆，忆杀到如今。白玉堂深人一笑，真珠帘暖夜千金。十载尚关心。
望江南 岁暮杂忆十首 其三
作者：陈维崧
朝代：清
体裁：词

江南忆，少小住长洲。夜火千家红杏幕，春衫十里绿杨楼。头白想重游。
望江南 岁暮杂忆十首 其九
作者：陈维崧
朝代：清
体裁：词

江南忆，罨画最风流。白屋山腰烟内市，红阑水面雨中楼。楼上漾帘钩。
望江南 岁暮杂忆十首 其四
作者：陈维崧
朝代：清
体裁：词

江南忆，白下最堪怜。东冶璧人新诀绝，南朝玉树旧因缘。秋雨蒋山前。
望江南·其七
作者：陈维崧
朝代：清
体裁：词

如皋忆，忆看小桃花。水绘园门通小寺，春堤一道不曾斜。千树烂晴霞。
望江南·其七
作者：陈维崧
朝代：清
体裁：词

重五节，记得在如皋。小展簟纹融似水，杨枝低唱紫云箫。回首路迢迢。
望江南·其三
作者：陈维崧
朝代：清

商邱忆，马客似幽凉。枣子集头调犬路，木兰庙角斗鸡场。自许尽轻狂。
望江南·其三
作者：陈维崧
朝代：清
体裁：词

如皋忆，记坐得全堂。几缕椒鸡闲说饼，半罂花露静焚香。弦索夜枨枨。
望江南·其三
作者：陈维崧
朝代：清
体裁：词

重五节，记得在扬州。歌板千群游法海，酒旗一片写高邮。茉莉打成毬。
望江南·其九
作者：陈维崧
朝代：清
体裁：词

如皋忆，数子总疏狂。刚中酒时思许掾，恰伤春处念曹王。香茗记张郎。
望江南·其九
作者：陈维崧
朝代：清
体裁：词

重五节，记得在家乡。麝粉细调蛾子绿，虎钗新破茧儿黄。扼臂五丝长。
望江南·其二
作者：陈维崧
朝代：清

商邱忆，绮席笑颜酡。脆滑韭芽黄胜靥，松圆粔籹白于罗。扶路酒人多。
望江南·其二
作者：陈维崧
朝代：清
体裁：词

江南忆，最忆善和坊。猿臂醉擎刘白堕，莺喉娇唱小秦王。花月去堂堂。
望江南·其二
作者：陈维崧
朝代：清
体裁：词

重五节，记得在南徐。红板闸喧停画鹢，翠花磁湿贮黄鱼。踏浪最怜渠。
望江南·其五
作者：陈维崧
朝代：清

商邱忆，春景浩无涯。坐上一尊桑落酒，门前千亩牡丹花。踞坐拨筝琶。
望江南·其五
作者：陈维崧
朝代：清
体裁：词

如皋忆，犹忆看春人。夹巷帘栊空胜水，后街香粉碾成尘。看煞不曾嗔。
望江南·其五
作者：陈维崧
朝代：清
体裁：词

江南忆，懊恼是西湖。秋月春花钱又赵，青山绿水越连吴。往事只模糊。
望江南·其五
作者：陈维崧
朝代：清
体裁：词

重五节，记得在西湖。万马钱塘堤上戏，六桥士女镜中趋。髣髴射潮无。
望江南·其八
作者：陈维崧
朝代：清
体裁：词

如皋忆，往事倍盈盈。水郭题名新怅望，板桥话别旧心情。双鬓可怜生。
望江南·其八
作者：陈维崧
朝代：清
体裁：词

江南忆，最好是清歈。一曲琵琶弹贺老，三更弦索响柔奴。此事艳东吴。
望江南·其八
作者：陈维崧
朝代：清
体裁：词

重五节，记得在前门。庙市花盆笼蟋蟀，门摊锦袋养鹌鹑。榴火帝城春。
望江南·其六
作者：陈维崧
朝代：清
体裁：词

如皋忆，曾记卧湘中。万点水花笼夜碧，半岩火树落春红。飏起妓衣风。
望江南·其六
作者：陈维崧
朝代：清
体裁：词

江南忆，更忆是芜城。兰叶寒塘盘马路，梨花微雨筑毬声。风景逼清明。
望江南·其六
作者：陈维崧
朝代：清
体裁：词

重五节，记得在嘉兴。也共朱郎湖上饮，菖蒲花底醉难胜。别后见何曾。
望江南·其十
作者：陈维崧
朝代：清
体裁：词

如皋忆，按谱砌香词。传语东君须婉转，此情莫遣外人知。除说与杨枝。
望江南·其十
作者：陈维崧
朝代：清
体裁：词

江南忆，不羡五侯鲭。狎客后堂春说饼，厨娘小阁夜尝羹。餔歠足平生。
望江南·其十
作者：陈维崧
朝代：清
体裁：词

重五节，今岁在南阳。墙脚蜗牛行艾叶，檐牙鸠妇话榴房。丝雨湿年光。
望江南·其四
作者：陈维崧
朝代：清

商邱忆，梳裹胜江淮。青漆车儿垂绣幔，乾红靴子隐弓鞋。相遇宋城隈。
望江南·其四
作者：陈维崧
朝代：清
体裁：词

如皋忆，如梦复如烟。满院嫩晴歌板脆，一城纤月酒旗偏。过了十多年。
望江南·其四
作者：陈维崧
朝代：清
体裁：词

重五节，记得在吴门。北寺墙头兰叶鬓，桐桥船里墨花裙。那许不销魂。
望江南·商邱杂咏五首
作者：陈维崧
朝代：清

商邱忆，忆煞冶游人。㔩叶绿鞲檠兔鹘，闹花锦袋贮鹌鹑。飞鞚逐黄尘。商邱忆，绮席笑颜酡。脆滑韭芽黄胜靥，松圆粔籹白于罗。扶路酒人多。商邱忆，马客似幽凉。枣子集头调犬路，木兰庙角斗鸡场。自许尽轻狂。商邱忆，梳裹胜江淮。青漆车儿垂绣幔，乾红靴子隐弓鞋。相遇宋城隈。商邱忆，春景浩无涯。坐上一尊桑落酒，门前千亩牡丹花。踞坐拨筝琶。
望江南·宛城五日追次旧游漫成十首
作者：陈维崧
朝代：清

重五节，记得在金陵。绿水没腰连夜雨，锦帆衔尾半河灯。往事思腾腾。重五节，记得在南徐。红板闸喧停画鹢，翠花磁湿贮黄鱼。踏浪最怜渠。重五节，记得在扬州。歌板千群游法海，酒旗一片写高邮。茉莉打成毬。重五节，记得在吴门。北寺墙头兰叶鬓，桐桥船里墨花裙。那许不销魂。重五节，记得在西湖。万马钱塘堤上戏，六桥士女镜中趋。髣髴射潮无。重五节，记得在嘉兴。也共朱郎湖上饮，菖蒲花底醉难胜。别后见何曾。重五节，记得在如皋。小展簟纹融似水，杨枝低唱紫云箫。回首路迢迢。重五节，记得在前门。庙市花盆笼蟋蟀，门摊锦袋养鹌鹑。榴火帝城春。重五节，记得在家乡。麝粉细调蛾子绿，虎钗新破茧儿黄。扼臂五丝长。重五节，今岁在南阳。墙脚蜗牛行艾叶，檐牙鸠妇话榴房。丝雨湿年光。
望江南·寄东皋冒巢民先生并一二旧游十首
作者：陈维崧
朝代：清

如皋忆，最忆小三吾。隔水红墙春冉冉，拍波绿箬雨苏苏。隐几一愁无。如皋忆，忆得暮云天。著醋红蛏经酒脆，带糟紫蛤点羹鲜。日日醉花前。如皋忆，记坐得全堂。几缕椒鸡闲说饼，半罂花露静焚香。弦索夜枨枨。如皋忆，如梦复如烟。满院嫩晴歌板脆，一城纤月酒旗偏。过了十多年。如皋忆，犹忆看春人。夹巷帘栊空胜水，后街香粉碾成尘。看煞不曾嗔。如皋忆，曾记卧湘中。万点水花笼夜碧，半岩火树落春红。飏起妓衣风。如皋忆，忆看小桃花。水绘园门通小寺，春堤一道不曾斜。千树烂晴霞。如皋忆，往事倍盈盈。水郭题名新怅望，板桥话别旧心情。双鬓可怜生。如皋忆，数子总疏狂。刚中酒时思许掾，恰伤春处念曹王。香茗记张郎。如皋忆，按谱砌香词。传语东君须婉转，此情莫遣外人知。除说与杨枝。
望江南·岁暮杂忆十首
作者：陈维崧
朝代：清

江南忆，忆得上元时。人斗南唐金叶子，街飞北宋闹蛾儿。此夜不胜思。江南忆，最忆善和坊。猿臂醉擎刘白堕，莺喉娇唱小秦王。花月去堂堂。江南忆，少小住长洲。夜火千家红杏幕，春衫十里绿杨楼。头白想重游。江南忆，白下最堪怜。东冶璧人新诀绝，南朝玉树旧因缘。秋雨蒋山前。江南忆，懊恼是西湖。秋月春花钱又赵，青山绿水越连吴。往事只模糊。江南忆，更忆是芜城。兰叶寒塘盘马路，梨花微雨筑毬声。风景逼清明。江南忆，忆杀到如今。白玉堂深人一笑，真珠帘暖夜千金。十载尚关心。江南忆，最好是清歈。一曲琵琶弹贺老，三更弦索响柔奴。此事艳东吴。江南忆，罨画最风流。白屋山腰烟内市，红阑水面雨中楼。楼上漾帘钩。江南忆，不羡五侯鲭。狎客后堂春说饼，厨娘小阁夜尝羹。餔歠足平生。
望海潮·胥门城楼即伍相国祠春日同云臣展谒有作
作者：陈维崧
朝代：清

鼍呿鲸吼，龙腾犀踏，胥江万叠惊涛。沿水败墙，临风坏驿，千秋尚祀人豪。英爽未全凋。正绿昏画幔，红黦霞旓。太息承尘，我来还为拂蟏蛸。城楼径矗层霄。怅苏台碧藓，相望岧峣。西子笑时，包胥哭后，霸吴入郢徒劳。飒沓响弓刀。算稽山越榭，今也蓬蒿。社鼓神弦，依稀疑和市中箫。